text:
Byatangarijwe mu gikorwa cyo gutera ibiti ku bigo by’amashuri mu Mujyi wa Kigali. Ni igikorwa cyateguwe n’Umuryango w’Urubyiruko Ruhanira Kurengera Ibidukikije, The Green Fighter n’Ikigo Mpuzamahanga Cyita ku Bidukikije, Global Green Growth Institute (GGGI), mu rwego rwo kwizihiza umunsi ngarukamwaka wahariwe kubungabunga Umubumbe w’Isi.
Ibi biti byatewe ku bigo by’amashuri bitatu mu Mujyi wa Kigali, birimo n’Urwunge rw’Amashuri rwa Cyahafi.
Umukozi Mukuru muri, GGGI, Michelle DeFreese, yavuze ko gutera ibiti ari uburyo bwizewe bwo guhangana n’ihindagurika ry’ibihe no kubungabunga ibidukikije muri rusange.
Michelle kandi yabwiye IGIHE ko kuba urubyiruko rwitanga mu bikorwa byo kurengera ibidukikije bizafasha u Rwanda guhangana n’imihindagurikire y’ibihe.
Ati “Gutera ibiti ni imwe mu nzira zizewe zo guhangana n’imihindagurikire y’ibihe. Ni iby’agacira gakomeye kuba biri kugirwamo uruhare n’urubyiruko. Twizeye ko abanyeshuri bo kuri ibi bigo twateyemo ibiti bazabibungabunga”.
Umukozi ushinzwe kwigisha ibidukikije n’imihindagurikire y’ibihe mu Kigo cy’Igihugu cyo kubungabunga ibidukikije, REMA, Rukwaya Jean Luc, yabwiye IGIHE ko ibiti byatewe birimo ibifite umumaro wo gufata ubutaka hirindwa inkangu n’isuri, mu gihe ibindi bigenewe kurimbisha aho byatewe, kuyungurura umwuka abantu bahumeka, n’ibindi.
Icyakora kuko hari ahagiye haterwa ibiti nyuma ntibyitabweho bikaza kwangirika, Rukwaya yasabye abayobozi n’abanyeshuri b’aho ibi biti byatewe kubibungabunga.
Ati “Hari aho byaterwaga nyuma tugasanga batarabyitayeho bikangirika. Ni yo mpamvu twasabye ubuyobozi bw’ishuri n’abanyeshuri kubungabunga ibi biti twateye. Tuzajya tugaruka kureba uko ibi biti bimeze.”
Umubozi ushinzwe amasomo ku Rwunge rw’Amashuri rwa Cyahafi, Hategekimana Théogène, yabwiye IGIHE ko bishimiye guhabwa ibiti byera imbuto ziribwa, kandi babyitezeho kuzabafasha guhanga n’ikibazo cy’imirire mibi.
Ati “Ni ikintu gikomeye kuri twebwe, kugira ubusitani burimbisha ikigo cyacu. Akarusho ni uko harimo n’ibiti byera imbuto ziribwa. Twiteguye kubibungabunga tukabirinda kwangirika.”
Ibiti 49 byatewe ku bigo bitatu by’amashuri, birimo ibifata ubutaka, ibyera imbuto ziribwa, indabo n’ibindi bifite umumaro wo kurimbisha aho byatewe.


c: text/html

text:
Umukiriya wUbugereki yategetse amaseti 3 15-20T / H yuzuye yumye yumye. Umukiriya yari afite uburambe bwimyaka 5 mumashanyarazi yumye, azi tekinoroji yimashini na chimique neza. Nyuma yimyaka ibiri tuganira natwe tugahitamo abatanga isoko, amaherezo mubugereki umukiriya ahitamo gufatanya nisosiyete yacu. Dutanga inkunga yuzuye kubakiriya no kwemeza neza imashini yimashini, serivisi zabakiriya. Nyuma yo gushiraho imashini, umukiriya aranyurwa cyane nimashini zacu na serivisi zacu. Tanga isuzuma rikomeye kuri sosiyete yacu. Nyuma yo gushiraho imashini no gutangiza amezi abiri, umukiriya aduha amabwiriza menshi ya sisitemu yo gupakira imashini, sisitemu yo kubaka uruganda nindi mishinga ye. Twashizeho ubwato bwiza cyane bwo kugurisha hamwe nabakiriya.
Igihe cyo kohereza: Nyakanga-14-2021

robotstxt: allowed

filter: keep


text:
Imvura imaze imisni igwa yujuje umugezi wa Nyabarongo amazi afunga umuhanda uhuza Intara y’Amajyepfo n’Intara y’Uburengerazuba, aho amazi menshi ari ni nko muri metero 800 uvuye ki kiraro cya Nyabarongo cy’aho bita ku Cyome, ugana mu Murenge wa Gatumba ho mu Karere ka Ngororero.
Abagenzi bavaga cyangwa bajyaga mu Ntara y’Amajyepfo n’ uburengerazuba bavaga mu modoka bakazisiga hakurya no hakuno y’umugezi wa Nyabarongo bakazamuka mu muhanda w’igitaka uca mu Murenge wa Gatumba bakaza guhura na Kaburimbo y’aho amazi atabashije kugera.
Ruberanziza Osée umwe mu bagenzi bajyaga mu Karere ka Rubavu ati “Twambutse dufite ubwoba bwinshi ko amazi ashobora kudusanga ku kiraro twambuka, ariko twagize amahirwe batunyuza mu muhanda w’ibitaka mbere yuko duhura n’uwa Kaburimbo.”
Umuyobozi w’Akarere ka Muhanga Kayitare Jacqueline avuga ko basabye abatwara abagenzi n’abaturage ku ruhande rw’Akarere ka Muhanga, ko babanza gutegereza amazi ko imvura igenza makeya kugira ngo basubukure ingendo n’imihahirane.
Yagize ati “Ikibazo gikomeye kiri mu mahanda wa Ngororero, gusa natwe byatubangamiye kuko abajya mu Ntara y’Uburengerazuba ntaho banyura kuko umuhanda warengewe n’amazi.”
Kayitare yavuze ko batanze amatangazo basaba ko abaturage n’abatwara ibinyabiziga babanza guhagarara bagategereza ko amazi agabanuka mu muhanda.
Mayor Kayitare avuga ko inzego zamaze guhagarika ingendo z’abakoresha imodoka kugeza izi saha “Kandi twamenyesheje abaturage bacu ko nubwo umuhanda wacu udafunze, ariko ko ntaho baca baramutse bambutse Nyabarongo bashaka kugana mu Karere ka Ngororero.”
Ubusanzwe Umugezi wa Nyabarongo wuzuraga mu bihe by’imvura nyinshi y’itumba imvura iri hafi yo gucika cyane mu mpera z’ukwezi kwa Gicurasi.
Mu minsi ishize mu gihe cy’izuba ryinshi abana haruguru no munsi y’iki kiraro wasangaga barimo kuvogera umugezi wa Nyabarongo n’amaguru.
Amazi ya Nyabarongo kandi yafunze umuhanda uhuza Akarere ka Ruhango n’Akarere ka Karongi uciye mu Murenge wa Kabagari nk’uko Umunyamabanga Nshingwabikorwa w’uyu Murenge Gasasira François Regis yabitangarije UMUSEKE.


text:
icyitegererezo gishya cyibiti byameza yimbaho ibikoresho
Ibisobanuro birambuye
Ibiranga ibicuruzwa
Kuzenguruka mubishushanyo, hamwe ninsinga za Eiffel kuribanze, bituma iyi funguro ya Dover yinzibacyuho ihuza uburyo bwiza. Ikariso ya cross-cross na anti-skid ibirenge ntibitanga ubwiza gusa ahubwo bihamye. Ongeraho iyi mbonerahamwe mucyumba cyawe cyo kuriramo kugirango habeho ikirere gisanzwe gihuza ibyiza byawe byose bya kijyambere kandi gakondo.
Iyi mbonerahamwe ya Nordic ni umukino uhuza intebe n'intebe zidafite amaboko, zikoreshwa cyane muri resitora, utubari, cafe, amahoteri n'ahantu hose hakorerwa ubucuruzi. Tabletop ikozwe muri MDF idafite amazi, uburebure bwa 18mm, naho tabletop ikozwe mubiti byinzuki hamwe nuburyo bwo gushyigikira ibyuma. Ikozwe mucyuma kandi yashyizwemo ikoti ryokwirinda, amaguru yicyuma nibyiza kumeza yo murugo cyangwa hanze kandi birashobora gutanga ameza cyangwa uburebure bwakabari ka resitora yawe.
Ameza yubucuruzi yubucuruzi afite uruhare runini mugutanga ibyokurya byiza kandi biramba kuri resitora yawe. Ibiro bya resitora yawe nibyingenzi nkintebe abakiriya bawe bicaye. Bitewe nubuziranenge bubi, bwandujwe cyangwa busizwe kuri desktop, abantu ntibazaha agaciro cyane ibyo wiyemeje gukora, kandi isuzuma ribi rikunda gukwirakwira vuba. Imeza ni nziza nkinkunga iri munsi yayo, kandi ameza yacu ahendutse araguha amahoro yo mumutima ko tabletop ya resitora yawe ihagaze neza.


text:
Mu buzima bwa buri munsi,abantu benshi kubeshya babigize umwuga. Mu biganiro byinshi bagirana, akenshi usanga huzuyemo ibinyoma gusa. Iyo ugerageje kubabaza usanga batanga impamvu zitandukanye zibibatera harimo kumva ari cyo kintu bahisemo,kwirinda kugwa mu kaga n’ibindi.
Muri rusange hari impamvu abantu batanga zibatera kubeshya. Abana akenshi babeshya kuko baba batinya guhanwa, abakuru nabo ni uko baba birinda kugwa mu kaga, bamwe babeshya kugirango barinde bagenzi babo, abandi bakabeshya bagamije gusenya bagenzi babo, hari n’ababeshya kuko babibukunda gusa. Si ibyo gusa ahubwo abenshi bavuga ko babeshya kubera inyugu baba bakeneye gukura ku bantu bateganya kubeshya.
Byongeye usanga igihugu kibeshya ikindi kugirango kibonere inyungu, abashoramari babeshya bagenzi babo kugirango babone amafaranga menshi, abacuruzi babeshya abaguzi ku bijyanye n’ibicuruzwa bagambiriye ko bishira bakarangura ibindi, abagore babeshya abagabo n’abagabo bakabeshya abagore. Ibinyoma biri ahantu hose mu Bantu.
Icyo Bibiliya ibivugaho:
Inkomoko y’ibinyoma iva kuri Satani. Yesu yavuze ko Satani ari umubeshyi akaba se w’ibinyoma (Yohana 8:44) yabeshye Adamu na Eva mu busitani bwa Eden. Abakurikira Satani bose bazajya babeshya.
Ku rundi ruhande, Imana ni ukuri. Yesu yavuze ko ari inzira n’ukuri (Yohana14:16). Ab’Imana bagomba kuvuga ukuri (Abefeso 4:25, Abakolosayi 3:9). Mu gihe dushaka kubaha Imana no gukurikira umwana wayo Yesu, bizadusaba kuvugisha ukuri.
Ntibyoroshye ko buri kuri kintu cyose wavuga kiba ari ukuri, rimwe na rimwe ni byiza kugerageza kuvuga amagambo macye kugirango wirinde kubeshya. Ibyanditswe bitubwira ko urukundo rutwikira ibyaha byinshi (Imigani: 10:12) Niba tubonye umuntu akora icyaha, si ngombwa kubibwira isi yose, ahubwo dukwiriye kumusengera akihana. Akenshi bisaba ubwenge kumenya igihe cyo kuvuga n’igihe cyo guceceka, icyakora kubeshya si byiza nagato ku bakristo.
Mu by’ukuri, ku bantu babeshya bagambiriye kwirinda kugwa mu kaga, baragirwa inama yo kuvugisha ukuri kuko Imana ihora yiteguye kubaha ubuhungiro bwo gucika ako kaga kabagose iyo bagize ubwenge.
Hano mu isi, duhagarariye Imana, ni ngombwa rero ko tugeregeza ibishoboka byose ngo duse nayo,uku kugerageza tubikora dutinya kandi duhinda umushyitsi kuko twe turi abantu, Imana nayo ikaba Imana.
Twebwe nk’abantu b’Imana, dukwiriye kuvuga ukuri mu rukundo (Abefeso 4:15) intego yacu ikaba kuvuga ibyubaka abandi no guhagararira Kristo neza. Kandi tugasenga Imana ikadufasha kugeza igihe tuzagera mu ijuru tugahabwa ingororano z’imirimo myiza twakoze kandi tuzi ko ibihembo by’ibyaha ari urupfu. Bityo dukwiye kumenyekana nk’abavuga ukuri mu gihe tuganira n’abandi.


text:
Abayobozi n’abafatanyabikorwa b’Akarere ka Gakenke n’inshuti z’ako karere bishatsemo inkunga y’amafaranga 14.730.950 mu rwego rwo gufasha abaturage baherutse kwibasirwa n’inkangu.
Hari mu ijoro ryo ku wa Gatandatu rishyira ku Cyumweru tariki ya 8 Gicurasi 2016, ubwo imvura ikaze yatezaga inkangu zihatinye ubuzima bw’abaturage 35 mu Mirenge itandatu y’Akarere ka Gakenke. Ni umvura kandi yangije ibikorwa remezo bitandukanye ku isonga amateme, ifunga umuhanda Kigali-Musanze hafi amasaha 72, isenya inzu z’abaturage zisaga 400 inangiza amahegitari y’ubutaka bwari buhinzeho imyaka itandukanye y’abaturage. Kuri iki cyumweru tariki ya 29 Gicurasi 2016, ni bwo abavuga rikijya mu ngeri zinyuranye bo mu Karere ka Gakenke, barimo abavuka muri ako karere baba ahandi, abayobozi mu nzego zinyuranye bavuka muri Gakenke n’abandi, bahuriye mu gikorwa cyo gukusanya inkunga yo kugoboka abaturage 1425 basizwe iheruheru na ziriya nkangu. Hirya yo kuba harakusanyijwe inkunga y’amafaranga, hanabonetse inkunga y’ubwisungane mu kwivuza yagenewe imiryango 10.
Iyo nkunga, byemejwe ko igomba kuba yashyikirijwe ubuyobozi bw’Akarere ka Gakenke bitarenze ku itariki ya 15 Kamena uyu mwaka, kugira ngo ihite ihabwa imiryango iyisonzeye iri hirya no hino mu Mirenge itandatu y’ako karere. Mukantabana Séraphine, Minisitiri w’Imicungire y’Ibiza no Gucyura Impunzi, wifatanyije n’Abanyagakenke muri kiriya gikorwa, yasigiye Akarere ka Gakenke umukoro wo kurangiza kubakira abakozweho n’inkangu mu mezi atatu. Ni mu gihe bamwe muri abo baturage ubu bari mu nkambi z’agateganyo, abandi bakaba bacumbikiwe n’abaturanyi.Minisitiri Mukantabana yavuze ko “Ntabwo twagakwiye kurenza amezi atatu kuko leta yashyizeho ingamba zikemura iki kibazo kandi ku bwitange bwanyu n’abayobozi tuzabigeraho.”
Inkunga yakusanyijwe n’abavuga rikijyana bo muri Gakenke, ije isanga izindi zikomeje gutangwa harimo iherutse gutangwa na Leta zunze ubumwe za Amerika, iyatanzwe na Kiliziya Gatorika, iyatanzwe na USAID, Croix Rouge y’u Rwanda n’abandi. Akarere ka Gakenke gatangaza ko ibikorwa remezo birimo amateme amwe n’amwe yaciwe n’inkangu cyo kimwe n’imigezi nayo yaciwe n’inkangu, isanwa ryabyo rirenze ubushobozi gafite.Src:Izuba
Yanditswe na Ubwanditsi/Muhabura.rw


text:
Nyamagabe : Guhinga imyumbati mu binogo bibaha umusaruro batigeze batekereza
I Kaduha mu Karere ka Nyamagabe, hari abahinzi b’imyumbati bavuga ko bigishijwe kuyihinga mu binogo bamwe bita ibiroba, bikaba bibaha umusaruro batari barigeze banarota, kuko igiti kimwe cyeze neza gishobora kuvaho ibiro 40.
Beata Mukagatera utuye mu Mudugudu wa Gataba, Akagari ka Kavumu Umurenge wa Kaduha, avuga ko yari asanzwe ahinga imyumbati, ariko ko aho yatangiriye kuyihinga yifashishije ibinogo bigishijwe na AEBR Terimbere, yasanze bitanga umusaruro ufatika.
Agira ati “Nkihinga mu buryo busanzwe, Are eshanu nashoboraga kuzezaho nk’ibiro 120, nkumva ko nejeje, ariko ubu ngereranyije nezaho nk’ibiro 1000.”
Guhinga muri ubu buryo ngo byamuhinduriye ubuzima, kuko umusaruro yeza awugurisha n’ibigo by’amashuri ndetse n’abandi baguzi, akabona amafaranga yo kwikenura.
Ati “Urabona ntuye mu giturage, ariko nabashije gukurura amazi nshyira mu rugo, inzu irahomye n’agasima nk’abandi, mfite umuriro wa Mobisol mbasha kwishyura.”
Jean de Dieu Dusabeyezu utuye mu Mudugudu wa Kasemanyana, Akagari ka Murambi mu Murenge wa Kaduha, akaba ubu ari n’umufashamyumvire muri ubu buryo bwo guhinga, na we yishimira umusaruro asigaye abona.
Agira ati “Kera baravugaga ngo Gikongoro ntiyera, ariko ubu tureza tukarya tukanasagurira amasoko. Yego ubukene ntabwo bushira, ariko imyumbati nejeje kuri Are umunani bwatumye mbasha kugura inyana nziza y’injerise (Jersey), kandi nanariye, nanahaye abavandimwe.”
Ubundi ngo iyo bajya guhinga imyumbati mu binogo bamwe bita ibiroba, bacukura ikinogo cya metero ebyiri kuri ebyiri na cm40 z ‘ubujyakuzimu, nk’uko bisobanurwa n’umufashamyumvire Dusabeyezu.
Agira ati “Mu kugicukura, ufata ubutaka bwiza bwo kuri cm20 z’ubujyakuzimu ukabushyira ukwabwo, hanyuma ubwo muri cm20 zindi butari bwiza kuko buba bukomeye butanera kuko nta fumbire iba yarabugezemo, na bwo ukabushyira ukwabwo. Iyo urangije ufata bwa butaka bwiza ukaburunda rwagati mu kiroba, ukora iyogi.”
Akomeza asobanura ko umwanya wasigaye hagati y’iyogi n’ikinogo unyanyagizwamo ifumbire y’imborera yuzuye igitebo, cyangwa ipima ibiro 15 ku bakoresha ifumbire iseseka, hanyuma bakayitwikiriza rya taka ribi, ku buryo bareshyesha na rya yogi.
Hakurikiraho gutera umwumbati muri rya yogi. Ngo biba byiza gutera ingeri ya cm nka 20, ifite amaso umunani, hanyuma bakayishinga muri rya yogi iberamye gatoya, kandi bagasigaza amaso abiri hejuru, ari yo aba azatanga igiti kimera.
Iyo barangije bazana isaso bagatwikira ku buso bwa cya kinogo cyose, ariko ntibegereze ya ngeri bateye, kuko hagati y’ingeri n’isaso bahasiga byibura cm5.
Iyo ari umurima w’imyumbati gusa, hagati y’ikinogo n’ikindi bahasiga nka cm 50.
Iyo umwumbati wamaze kumera, umaze kureshya na cm25, barawubagarira, hanyuma bakazana igitaka kivuye hirya y’ikinogo, bakakifashisha mu gutaba ya maso abiri yasigaye hejuru.
Ibi ngo bituma ya maso na yo ashora akavamo imyumbati, kimwe na ya yandi yashyizwe mu butaka mbere.
Ku bijyanye n’umusaruro ku giti, Dusabeyezu avuga ko ushobora kugera ku biro 40, ariko ko abeza ibiro nka 20 ahanini babiterwa no kuba bagize ubunebwe bwo gucukura ikinogo gihagije.
Agira ati “igiti cyera ibiro hagati ya 40 na 25. Hari n’abezaho 20, ariko akenshi kweza bikeya bituruka ku kuba umuntu umusaba gucukura metero ebyiri kuri ebyiri akabyanga avuga ko atari insina agiye gutera, hanyuma agacukura nk’imwe kuri imwe.”
Agereranyije, ngo ya maso aba yashyizwe mu butaka ku ikubitiro agenda ashoraho imyumbati ine ine, ku buryo igiti cyatewe hakurikijwe ibipimo bisabwa, gitanga byibura imyumbati 24, ikura cyane ikazatangirwa n’ubutaka bukomeye bw’aho ikinogo kigarukira.
MENYA UMWANDITSI
Umunyamakuru wa Kigali Today/KT Radio
@ JoyeuseC
Ibitekerezo ( 4 )
Nonex nigutex umuntu ashobora guhinga ibigori bikera kurusha Indi myaka
Nonex nigutex umuntu ashobora guhinga ibigori bikera kurusha Indi myaka
Uwo munyamakuru wa k today nadushakire uburyo twavugana nabo bahinzi bimyumbatii kaduha (aduhe contact zabo)
Birashimishije cyane, Kandi AEBR inyujije mumushinga wayo wa Terimbere yarakoze cyane kuri uyu musanzu mu iterambere ry’Umuturage.Bigere hose!


text:
Ibaruwa igaragaza ubwegure bwe yageze hanze mu gitondo cyo ku wa Kane tariki ya 29 Nzeri 2022. Yagaragazaga ko kubera impamvu ze bwite atazagera ku nshingano ze.
Yagize ati “Mfashe umwanya wo kubagezaho ubwegure bwanjye ku mpamvu zanjye bwite no ku mpamvu y’uko mbona ntazagera ku ntego nari niyemeje.”
Ibaruwa igaragaza ubwegure bwe yari yandikiwe perezida w’inteko rusange ya Kiyovu Sports, Umujyi wa Kigali ndetse n’umuterankunga mukuru Azam.
Nyuma yo kubimenyeshwa aba bose, amakuru IGIHE ifite ahamya ko bicaye basuzuma ubu bwegure basanga, uyu mugabo agomba kugaruka ku buyobozi.
Ni muri urwo rwego umuyobozi w’Inama Nyobozi ya Kiyovu Sports nawe yandikiye abanyamuryango ba Kiyovu Sports indi baruwa ibamenyesha ko Mvukiyehe yakuyeho ubwegure bwe.
Ati “Nyuma yo kurebera hamwe ubwegure bwa Perezida Juvénal akatugezaho imbogamizi zashoboraga gutuma atazagera ku ntego yiyemeje, twasanze izo mbogamizi zatuma atabasha kugera ku ntego yiyemeje twamufasha kuzivana mu nzira dufatanyije n’izindi nzego ndetse n’abanyamuryango ba Kiyovu Sports.”
Iyi baruwa yasinyweho n’umuyobozi w’inteko rusange Jean Pierre Kayumba yakomeje ivuga ko ku bw’izo mpamvu ubwegure bwa Mvukiyehe bukuweho akazakomeza kuyobora Kiyovu Sports.
Kiyovu Sports kandi yatangaje ko inama yari kuzahuza abanyamuryango bayo tariki ya 1 Ukwakira, yari no kuzashakirwamo umuyobozi mushya yimuwe, bityo bakazamenyeshwa igihe izabera nyuma.
Mvukiyehe agarutse ku buyobozi mu gihe muri Kiyovu Sports hari kuvugwamo ibibazo byinshi by’imyenda y’amafaranga afitiwe abakinnyi n’ibindi.


text:
Imitako
Imitako
Prismlab yuruhererekane rwa printer ya 3D ikoresha tekinoroji yo gukiza LCD, kandi ibicapo nibyiza cyane mububasha no gukomera, bushobora kubaka neza kandi neza kandi bukanareba ubuso bwikitegererezo.Umuvuduko wo gucapa byihuse urashobora guhaza ibyifuzo byabakoresha mugukomeza gukora ibice byoroheje, kubwibyo nibyiza cyane cyane kubashushanya imitako gukora ibintu bito cyane.
Gukoresha tekinoroji yo gucapa 3D mu nganda zimitako:
● Gutegura itumanaho & kwerekana: gukoresha printer ya 3D kugirango ubyare vuba moderi zihagije zo gusuzuma mugihe cyo gushushanya hakiri kare ntibitwara igihe gusa, ariko kandi bigabanya inenge zishushanyije.
● Inteko n'ibizamini: kugera ku ntego yo guhindura imikorere y'ibicuruzwa, kugabanya ibiciro, ubuziranenge no kuzamura isoko.
Customer Kwishyira ukizana kwawe: hamwe nuburyo bukora neza, icapiro rya 3D rirashobora gufasha ibigo gusubiza vuba ibyo abakiriya bakeneye kandi bigatwara isoko ryohejuru, nko gutunganya imitako.
Gukora mu buryo butaziguye imitako cyangwa ibice: kuva ikoreshwa rya icapiro rya 3D rimaze kumenyekana buhoro buhoro, ibicuruzwa bimwe na bimwe by'imitako bishya byagaragaye bitagira iherezo.Icapiro rya 3D ryimitako n imyenda byagaragaye kenshi mubyumweru byinshi byimyambarire mpuzamahanga, binogeye ijisho kandi byongera ubwiza kwisi.
Model Kwerekana imashini yerekana: Kubijyanye no gucapa 3D, uburyo bukomeye bwamaboko buravaho kandi umuvuduko wibishashara byihuta.


text: Ivuriro Ryubwiza Bwubuvuzi Igishushanyo mbonera cyihishe inyuma yuyu mushinga ni "ivuriro ritandukanye n’ivuriro" kandi ryahumekewe na galeries ntoya ariko nziza, kandi abayishushanya bizeye ko iri vuriro ryubuvuzi rifite imiterere yimiterere. Ubu buryo abashyitsi bashobora kumva ubwiza buhebuje hamwe nikirere cyisanzuye, ntabwo ari ibidukikije byubuvuzi. Bongeyeho akazu ku bwinjiriro na pisine itagira iherezo. Ikidendezi gihuza neza n'ikiyaga kandi kigaragaza imyubakire n'amanywa, bikurura abashyitsi.


text:
Burya kubaka haba igihe bigoye ntawe utabizi, n’uzavuga ko iwe bihora bimeze neza, byose abyumvikanaho n’uwo bashakanye, buri kanya bagahuza, buri munota, buri saha bakizihirwa, azaba abeshye, ahubwo ni ukumwirinda, afite akabazo. Hari igihe mutumvikanye ariko kwihanganirana birakwiye kandi mukabitoza n’abana banyu.
Mu ndirimbo zose, abaririmbyi bacu baba baririmbye urukundo rw’abantu babiri, dore nka Habibi ya The Ben, cyangwa se na Burinde Bucya ya Meddy, yewe n’abari bararuririmba nko muri Ko Nashize ya Knowless n’izindi nyinshi. Njye biranshimisha kuko mba mbona baba baririmba urukundo ruhebuje, byanafasha n’abakundana kubwirana amagambo meza. Kurakaranya nabyo bibaho ariko iyo urugo rwanyu rukomeye, birashira, mukababarirana mukongera mukiyunga, ubuzima bugakomeza.
Ingo zirimo ubwumvikane buke nazo zibaho, kandi nta waziseka, kuko burya urugo rwiza umuntu ararukorera ariko akanaruhabwa n’Imana. Abubatse nabi hari igihe usanze barakoze uko bashoboye ngo bikunde ariko bikanga, nta wabarenganya cyangwa se ngo abaseke. Ariko igihe ibintu bibihira, bikanasharira ni iyo umugabo afashe ingeso yo kuzajya ahohotera umugore we. Akamusunika, akamuha inshyi, akamudihisha inkoni, byose bivanze n’umujinya. Akaba yanamuvuna erega. Bitihi se akanamwica bagahamba.
Gukubita umugore nta gihugu bigira. Bibaho ku isi hose. Nta n’umuntu ushobora kwemeza ko bijyana n’ubukire cyangwa se ubukene. Inzego zose z’abantu aho bava bakagera zirimo iri shyano, rikwiye kwamaganwa.
Gukubita umugore ni amahano kandi birica. Iyo bitishe umubiri, bimwica mu mutwe no mu mutima, ntabe agishoboye kurera abana be neza. Kandi abana babona umubyeyi wabo ahohoterwa, barahahamuka. Ku buryo bishobora kubandindiza mu buzima, bakihurira mu biyobyabwenge, inzoga, amashuri akaba yabananira, nabo kandi bakazahohotera abo bashatse kubera uburakari bwinshi n’agahinda bavanye mu ihohoterwa rya ba nyina. Murumva rero ko iki kibazo gikomeye.
Guhohotera abategarugori ni icyaha kiremereye kandi gikwiye guhagurukirwa kuko hari abagabo basigaye barabigize idini, byaba mu Rwanda cg se muri diaspora y’abanyarwanda, n’ahandi hose ku isi. Erega bakanabyigamba. Hari n’abadatinya kubikorera mu ruhame, mwaba mwasohotse mwifashe neza mukabona umuntu akuruye imisatsi y’umudamu bazanye atangiye kumukubita. Aba bagabo bakwiye guhabwa akato gakomeye kandi bagahanwa by’intangarugero n’amategeko y’ibihugu babamo.
Abagore ni ibiremwamuntu ntabwo ari ibishyimbo bahura. Guhohotera umutegarugori waba waramukoye cyangwa se waramuteruye ni ubuhemu bukabije. Kandi n’umugabo ukubita aba yigirira nabi, erega. None kwikubitira umugore wawe, wakubyariye abana, uba wumva utari kwihemukira koko?
Rwose mureke tubyamagane kuko bino bintu biraduhombya cyane. Umugore utagiye ku kazi kubera ko yakubiswe ubwo si igihugu kiba gihombye? Abana batiga neza kubera imirwano ya buri munsi bazigeza ku ki kizima? Ni ikihe gihugu cyangwa urugo kw’isi muzi abagore bakandamijwe kandi bakubitwa ariko mukabona gitera imbere? Ababakubita, babadiha hari ubahembera ako kazi koko mwo kabyara mwe? Birababaje cyane.
Ni ayahe makosa atuma abo bategarugori bakubitwa? Abagabo bamwe bati baba baduciye inyuma. Hari igihe atari byo ariko kubera abo bagabo bafuha cyane, bakabona umugore abaca inyuma. Ubu ni uburwayi. Mu gihe bibaye byo koko, aho kubakubita, bakagombye kubaganiriza, bakababwira agahinda n’impungenge zabo, kandi byaba bishoboka abo badamu basabye imbabazi, bakazihabwa. Mugihe batazihawe, noneho aho kurwana, abagabo nibashake ubutane, nta nduru rwose. Erega inkoni ivuna igufa ntivura ingeso. Niba aguca inyuma kumukubita ntibivuga ko atazabyongera nakira inkoni. Ahubwo wowe bizatuma ufungwa unasebe muri bagenzi bawe. Abandi bagabo bahohotera abagore babo baba bavuga ko baba babasuzuguye, ese bo babereka ko babubaha babakubita?
Iyo umugore acecetse agacisha make, kuko yakubiswe, hari abibeshya ko ubwo ngo aba yasubiye ku murongo yubashye. Oya, ntabwo aba yubashye ahubwo aba afite ubwoba bwo kuzongera guhohoterwa, bikamuviramo ubumuga cyangwa se gupfa, agasiga impfubyi aho. Hari n’igihe aba yitwitiye atinya ko umwana yavamo, cyangwa se inda ye ikavamo atari yanavuga ko yasamye akuma akaba nk’igiti kubera agahinda. Iyo ntaho afite ajya, abona no hanze batamwumva cyangwa se yajya mu bukene bukabije aramutse agiye, ahitamo kwicecekera. Ariko mu mutima we aba afite intimba ikomeye cyane. Ibi nta kundi umuntu yabyita uretse gupfa uhagaze.
Njye sinakuriye mu Rwanda, n’ubu ni ubwa mbere nanditse ikinyarwanda kingana gutya mu buzima bwanjye. Ariko nibarize wenda hari abansubiza. Umuco nyarwanda ubundi wemera ko umugore bamukubita ? Ko umukwa bakubwira ko yatese yatonnye, bakakwihanangiriza bakubwira ko ari Muzirankoni, igihe cyagera bakaguhekera, bakazagaruka kumutwikurura kugira ngo ajye mu mirimo, ni ryari bakora umuhango wo kwemerera umugabo we kumukubita ? Ni ryari ? Ese ubundi ko amategeko abibuza, kandi akaba arusha amabuye kuremera, kuki abagabo bamwe babikomeza ?
Hari n’aho ngera nkababara kurushaho, iyo numvise abantu bamwe bavuga ngo umugore wa Kanaka akwiriye gukubitwa kuko yananiranye. Bakabyemeza cyane, bati ahubwo umugabo arihangana, aba yaratangiye kera. Mbega gutererana umuntu uri mu gihirahiro! Ariko twabaye dute ko mbona dusa n’abibagirwa vuba? Koko igihe gishize ni kinini cyane ngo twibagirwe bya bihe amahanga yadutereranye, abana bacu, ababyeyi bacu, bose baragenda bicwa rubozo, none umugore w‘umuturanyi, w’inshuti cyangwa se umuvandimwe, aratabaza kuko ahohoterwa, bakanga kumutabara ngo ni amakosa ye? Cyangwa se bakamugira inama yo kuguma muri ayo makimbirane atarangira ? Umugabo bakamworohera ngo rwose ni umuntu mwiza, abiterwa n’inzoga, aho kumugira inama yo kuzigabanya cyangwa se kuzireka. Njye ndareba ngasanga abantu bavuga gutyo baba barimo gushyigikira icyaha gihanwa n’amategeko, kandi baba batiza imbaraga abagabo bahohotera abagore babo. Hari n’abavuga ngo Ni Ko Zubakwa, nta mugabo udakubita. Ibi si byo na mba, murumva ko wenda abavuga gutya nabo baba baravuye mu ngo zibamo iri shyano bakagira ngo ni ko bimeze hose. Si ko zubakwa rwose, Ni Ko Zisenyuka ahubwo. Nta muntu wubakira mu nkoni. Abategarugori twateye imbere rwose, nta kudupfunda mu nguni, no mu bwoba. Dukeneye kubaho no kwibeshaho neza, kurerera abana bacu mu mahoro no mu mutekano.
Mwebwe muhohotera abadamu banyu, igihugu nikibahane, mugitesha ishema, muracyononera abategarugori, muracyononera abana biga violence mu ngo zanyu, muracyononera umutungo, rwose ntikibabere, ntaho iyo ngeso yo guhohotera abagore izakigeza. Erega munamenye ko mutesha n’ishema bagenzi banyu badufashe neza, muranabatera icyugazi. Dore buri kanya muba mwahise mu binyamakuru ngo mwakubise, mwakomerekeje, mwishe kandi uwakoze iyo bwabaga akagurira agatenge madamu son épouse, nta n’umuvuga. Dukeneye kumva inkuru zitwubaka n’izidushimisha, twarahahamutse bihagije.
Abagabo barushye babaho, rwose simbihakana, ariko iyo barushye bafite umutima wa kimuntu, bararira niyo yatemba ajya mu nda, cyangwa se bakitotomba ariko ntibakubita. Kandi rwose barababaje, rwose nabo tubatekereze abagore si twe tuba indushyi twenyine. Njye numva ibibazo byagombye gushakirwa umuti mu bwubahane bw’abashakanye bombi, kuko kwahukira umutegarugori ukamuhohotera ntabwo ari muti, ahubwo noneho ibintu birazamba.
Mbere yo gusoza mureke dusubize gato amaso inyuma: Ibintu byose twanyuzemo, iyo abari n’abategarugori tutagira umutima wizera, ubabarira wihangana, tukongera tukabyara, tukongera tukarera, twizera ko ejo hazaza hazaba hari heza ku bana bacu, igihugu ntikiba cyarabaye itongo? Yemwe bagabo dukunda, ese namwe iyo mutongera kugira ikizere cy’ejo hazaza mukajya gusaba, mugakwa mukubaka, mukabyara mukarera u Rwanda ntirwari gusibama? Mwadutije imbaraga mukatubwirira bagenzi banyu bahohotera abadamu babo ko bari kutwicira gahunda yacu yo kubaho neza? Umuntu yava mu masasu ajya mu nkoni, koko ? Rwose mubatubwirire bivuze, abashaka ko tubasengera dore amavi yacu ni ako kanya turayashyira hasi dusabe Imana ibavane mu bishuko bibatera ubwo buhemu. Nibanangira mu makosa yabo mubahe akato rwose nta mpamvu y’izi ntambara, izo twarwanye zirahagije. Babyeyi, Nshuti n’Abavandimwe b’abategarugori bahohoterwa, mwe kubatererana, rwose mubegere, mubatabare byihutirwa, mubavane mu gihirahiro, basubire ibumuntu kuko baba mu gahinda gakomeye. Bategarugori muhohoterwa namwe mwegere bagenzi banyu mubabwire iyo ntimba ibari ku mutima babashe kubafasha.
Nshoje mbona nta mpamvu n’imwe ifatika yo guhohotera abategarugori, nta n’aho bizatugeza, ahubwo twese hamwe tubihagurikire tubyamagane.
Zaha Boo
Source photo


text:
Inyigisho yo ku wa gatanu, 08 Mutarama, Igihe cya Noheli
AMASOMO: 1 Yh 5, 5-13 Zab. 147 (146-147) Lk 5, 12-16
1.Ni ngombwa gutakambira Yezu Kirisitu
Yezu afite ububasha bwose bwo kudukiza. Akenshi amasengesho yacu arangwa n’uko gutakamba iyo twemera ko nta handi duteze amakiriro. Cyane cyane duhangayika iyo turwaye, iyo turi mu ngoranye z’amikoro make cyangwa iyo twugarijwe n’ibibazo bindi byaba ibyaduturutseho cyangwa ibyatewe n’iyi si ikoresha ibinyoma, guhemuka no gutoteza cyane cyane abanyantege nke batishoboye. Uri muri izo ngorane kandi afite umutima usenga, atera ijwi hejuru yerekeje ku Mana yifuza ko imurokora. Cyakora n’aho izo ngorane zose twabona inzira isanzwe yo kuzivanamo, ntitwirengagiza ko Imana Umubyeyi wacu ari yo igenga byose ijana ku ijana.
2. Gutakamba kwacu, ni isengesho.
Dufatiye urugero ku mubembe wikubise imbere ya Yezu amwinginga ati “Nyagasani, ubishatse wankiza”. Ni isengesho natwe dukwiye kwitoza. Ni isengesho ryifashishwa mu Masengesho tumenyereye mu Rwanda, ya yandi yihariye yo gusabira abarwayi. Nta muntu n’umwe ushobora kumenya impamvu nyakuri bamwe bajya gusenga no gusengerwa bagakira, abandi ntibakire. Ushobora gusengera ikibazo runaka ukarambirwa kuko ubona nta gihinduka. Ariko se igihe Yezu ubwe yagendaga mu Galileya n’ahandi, kuki umuntu wese wambwegeraga amusaba gukira yahitaga amukiza ako kanya? Twibuke ko ariko yamubwiraga ati ukwemera kwawe kuragukijije, maze duhore dusaba ukwemera gukomeye.
Umukiro dukwiye gushaka, ni ukugira umutima wemera Yezu Kirisitu we wenyine uduha gutsinda isi. Ibyo bibazo byose twarondoye bidutera kwiheba bikadushyira mu burwayi kuri roho no ku mubiri, tuzi ko bifite umuzi muremure mu isi yahindanyijwe n’icyaha cy’inkomoko. Ni uko biri rero, nta na rimwe ku isi dushobora kumva dutunganiwe byuzuye. Duhora twagirijwe hirya no hino ku mubiri, kuri roho no ku mutima. Ariko rero, iyo tugize ukwemera guhamye muri Yezu Kirisitu, urugendo rwo gukira tuba turugeze kure kuko nta kintu na kimwe, cyaba uburwayi n’andi mage yose, cyadutandukanya n’Urukundo Imana yadukunze mu Mwana wayo Yezu Kirisitu. Ni we uduha gutsinda isi tukarangamira ijuru twaba bazima cyangwa twaba turwaye.
Yezu ubwe, naduhe ubutwari bwo gukomera no kumubera indahemuka igihe cyose. Bikira Mariya Umubyeyi wacu n’uwa Kiliziya aduhakirwe iteka. Abatagatifu duhimbaza none, Gudula, Magisimiyani, Pasiyenti, Lusiyani, Severini, Baruduwini, Apolinari, Lawurenti Yusitiniyani, badusabire ku Mana
Padiri Cyprien BIZIMANA
Guadalajara/Espagne


text:
Ku wa gatandatu, tariki 13 Kanama 2016, kuri Paruwasi ya Kibeho hatangiwe Isakaramentu ry’Ubusaseridoti ryahawe Diyakoni NSHIMIYIMANA Fransisko uvuka muri iyo Paruwasi. Igitambo cya Misa cyatangiye saa yine. Cyatuwe na Musenyeri HAKIZIMANA Célestin, Umushumba wa Diyosezi Gikongoro akikijwe n’Abasaseridoti benshi barimo intumwa ya Seminari nkuru ya Nyakibanda n’imbaga y’Abakristu. Muri iyo Misa kandi hatangiwemo Ubudiyakoni bwahawe fratri NKAMIYE Athanase, uvuka muri Paruwasi Mushubi. Hatangiwemo kandi ibice biganisha ku Busaseridoti.
Hari umufaratiri wahawe umurimo w’Ubuhereza ariwe SIBOMANA Patrick wa Paruwasi Cyanika
Hari n’abandi bane bahawe umurimo w’Ubusomyi ari bo :
- INTWARI NSANZUBUHORO Eulade wa Paruwasi Bishyiga
- BARAHIRA Jean d’Amour wa Paruwasi Cyanika
- MPORWIKI Faustin wa Paruwasi Gikongoro
- NKUNDIMANA Sylvain wa Paruwasi Muganza
Padiri mushya NSHIMIYIMANA François akaba yarasomeye Misa y’umuganura Abakristu bo muri Santarali avukamo ya Kibeho ku cyumweru tariki 14 Kanama 2016.
Komeza witorere Intumwa zawe Nyagasani.


text:
KU WA KANE W’ICYUMWERU CYA 20 GISANZWE
Ku ya 23 Kanama 2012
AMASOMO: Ezekiyeli 36,23-28; Zaburi 51 (50); Matayo 22, 1-14
Inyigisho yateguwe na Padiri Jérémie Habyarimana
‹‹BYOSE BYATUNGANYE, NIMUZE MU BUKWE ››
Uyu munsi Yezu aracira abigishwa be umugani ugereranya Ingoma y’Ijuru n’ubukwe Umwami yakoreye umuhungu we. Byose yarabiteguye neza. Yohereza abagaragu be gutumira abataha ubukwe. Ariko ntibabwitabira. Bamwe bajya kwihingira. Abandi bajya kwicururiza. Abandi bagirira nabi abagaragu b’Umwami barabica. Ariko na we yohereza ingabo ze ziraharimbura. Umwami ntiyacitse intege yakomeje guhamagara abataha ubukwe bw’Umuhungu we. Ndetse noneho abasanga no mu mayira. Kera kabaye inzu y’ubukwe iruzura. Ariko hazamo umwe wiyambariye uko yiboneye. Igihe cyarageze Umwami akiza umwenda we ikizinga, maze aroha hanze uwo utari yambaye umwenda w’ubukwe. Dore ko yari yabajijwe n’impamvu yabikoze ntayibone. Yezu ababwira ko utari yambaye umwambaro w’ubukwe yaroshywe hanze mu mwijima aho azaririra kandi agahekenya amenyo.
Yezu Kristu wapfuye akazuka rero none aratugendereye ngo adusobanurire Ibanga rikomeye ry’Ingoma y’ijuru. Kandi adufashe kuyinjiramo. Aje kudutumira mu Ngoma y’Ijuru uyu munsi yita Ubukwe. Ingoma y’Ijuru ni Ubukwe Nyabwo kandi buhoraho iteka bushushanywa n’amakwe yose akorwa n’abantu (Ugushyingirwa gutagatifu). Ariko by’Umwihariko bugashushanywa kandi bugategurwa n’Igitambo cya Misa, Kiliziya Gatolika idahwema guhimbaza. Misa ihimbaza Ubukwe bw’Ingoma y’Ijuru ikatubera Umuganura cyangwa se umusogongero w’Ubukwe buhoraho dutegereje gutaha. Ariko kandi mu Misa tuhatorezwa indirimbo, ibikino n’ibirori bizakoreshwa mu bukwe bw’iteka. Ariko by’Umwihariko mu Misa tuhitegurira gutaha ubukwe bw’iteka tuhatorezwa kumesa imyambaro y’ubukwe kandi tukahahererwa ingabire yo kubigeraho. Uyu munsi Yezu Kristu wapfuye akazuka aratugenderera ku buryo bwihariye mu Misa nyine. Kugira ngo arusheho kudutegurira gutaha ubukwe bw’iteka.
Nk’uko tubizi Yezu Kristu ni we Mwana ubwo bukwe bureba. Kandi Umugeni we ni Kiriziya cyangwa Yeruzalemu Nshya (Hish 19,7; 21, 9-14). Ni ukuvuga urwunge rw’abamuhisemo bose bakamukunda kuruta byose na bose kandi bakamukunda kugeza ku ndunduro. Ni ibirori rero bikomeye. Kuko muri ibyo birori ntituri abatumirwa gusa. Ahubwo turi abageni. Ni yo mpamvu twishimiye kwitegura ubwo bukwe nk’uko Ijambo ry’Imana ribiturarikira rigira riti ‹‹nitwishime tunezerwe kandi dukuze Imana, kuko igihe cy’ubukwe bwa Ntama cyageze, n’umugeni we akaba yiteguye›› (Hish 19,7).
Kwitegura rero ni ikintu cya ngombwa mu birebana n’ubikwe. Kuko mu bukwe haba imyambaro yabugenewe, ibiribwa n’ibinyobwa byabugenewe, amagambo, ibyicaro, ibikino…Kandi ibyo byose birategurwa. Natwe rero abashaka gutaha ubukwe bw’iteka tugomba rwose kwitegura. Nyagasani we, ibye yarabirangije. Kuko uyu munsi atubwira ati ‹‹byose byatunganye, nimuze mu bukwe››. Kugira ngo ashobore kutwinjiza mu Birori bye by’iteka, kandi aduhe kwishimana na we ubuziraherezo, ntacyo Yezu ashigaje gukora. Byose yarabirangije. Nitwe tugomba kumwemerera kwinjira iwe no gusangira na we cyangwa tukabimwangira. Byose rero bitangira none twanga kwinjira mu birori bye, cyangwa tukica abo adutumyeho, cyangwa tukinjira iwe nta mwambaro w’ubukwe twambaye.
Ubuhinzi, ubworozi n’ubucuruzi n’indi mirimo ibyara inyungu za hano munsi biri mu bitubuza kwitabira ibikorwa by’Ingoma y’Ijuru hano munsi bihagarariwe na Misa ku buryo bwihariye kandi bw’agatangaza. Ariko n’ibind ibyose Nyagasani aduhamagarira gukiora cyangwa kureka gukora kubera urukundo rwe ni inzira itwinjiza muri ubwo bukwe bw’iteka. Hejuru ariko ya byose tugomba kwirinda gutoteza abo dutumwaho. Nyagasani ntatubwira ko abigiriye guhinga cyangwa kuragira birengagije ubutumire bw’Umwami hari icyo bahise baba. Ariko abishe intumwa z’Umwami bahanishijwe na bo kwicwa n’umugi wabo urarimburwa. Twabishaka tutabishaka, tumenye neza ko ubutaka bwakiriye neza intumwa zoherejwe koko na Yezu Kristu ziba zakiriye umugisha ukomeye. Ku rundi ruhande ariko hagowe ubutaka bwose bumenekaho amaraso y’intumwa za Kristu. Tuvuga ko turi abanyantege nke kandi ni byo ntitubeshya ( 2 Kor 4, 7-12). Ariko se umunyantege nke iyo yatangiye gutoteza (gutuka, gusebya cyangwa kwica) abo Umwami amutumaho, aho aba akiri umunyantege nke? Cyangwa aba yabaye igihangange cya Sekibi?
Niba rero kandi twitabye Ijwi ry’uduhamagarira gutaha ubukwe bwe, maze tukitabira gahunda y’Ingoma y’Ijuru, nitubyambarire. Dutahe ubukwe bwa Ntama twambaye Umwambaro w’ubukwe. Uwo mwambaro umeserwa ukanerezwa mu maraso ya Ntama. Kandi ugizwe n’ibikorwa biboneye by’ubutagatifu (Hish 7, 14; 19,7).
Kubera iyo mpamvu rero ibyo Nyagasani Yezu aduhamagariramo guhuriramo na we byose bitwinjiza mu Ngoma y’Ijuru, tugomba kubizanamo umutima utunganye ni ukuvuga wiyemeje gukurikiza ugushaka kwe nta buryarya no kwirinda ibibi yanga nta mayeri. Igihe bitagenze gutyo, tumera nk’igitotsi mu mata cyangwa se ibyacu bigasa nko kwiterera mu mata nk’isazi. Twirinde rero gukinisha amasakaramentu anyuranye duhabwa. Tumenye neza ko ari Yezu Kristu ubwe uba yahimbaje ubukwe bwe nk’Umuganura n’umuryango utuganisha mu buzahoraho iteka. Ari Misa tuyitabire kandi duhabwe Yezu tunamwiha. Mu Ugushyingirwa, twirinde guhindura ingoro Ya Kristu aho berekanira imyambarire mishyashya, ahenshi usanga yambika ubusa abari b’abanyarwanda. Ese uko ni ko gutaha ubukwe bwa Kristu cyangwa kubwitegura? Umenya ibyacu bigeraho bikamera nka wa mugani uvuga ngo isohotse uko iri ntibusekerwa. Ariko se tuzambara uko twishakiye turi muri ‹‹boîte de nuit›› maze imyambaro tuvanyeyo tuyijyane no mu Ngoro y’Umwami w’Ijuru n’isi, ubwo amaherezo yacu azaba ayahe? Twitegure twisukura kandi duhinduka. Ese birakwiriye kwirwa uta igihe ngo uriha Imana uzi neza ko uzabyica cyangwa ari cyo ugamije gukora? Yezu Kristu wapfuye akazuka natumurikire aturinde kwiroha mu bitari ibyacu. Hato tutazatabwa mu mwijima aho tuzaririra kandi tugahekenya amenyo.
Umubyeyi Bikira Mariya natwuhagire, adusige atwambike imigenzo myiza ye yose. Maze dusohoke dusanganire Umukwe Kristu uje mu Ikuzo rye. Tube umwe na We. Kandi dusangire ibyishimo by’ubukwe bwe ubuziraherezo.


text:
Mzee Gashaza wabaga munsi y’igiti, yatashye inzu yubakiwe
Nyaruguru – Mu ntangiriro z’uyu mwaka nibwo Umuseke watangaje inkuru y’uyu musaza w’incike wari umaze hafi imyaka ibiri aba mu kagonyi yagonze munsi y’igiti mu buzima buteye ubwoba. Bimeze kumenyekana, yaracumbikiwe yemererwa kubakirwa. Ibi byaratinze ariko byarangiye inzu yujujwe umusaza ahabwa n’ubufasha butandukanye, yatashye inzu ye muri week en ishize, ibyishimo ni byose, amashimwe ni menshi kuri benshi, ubuzima bwe bwarahindutse.
Inzu yuzurijwe ni inzu iciriritse nziza kuri we n’aho atuye cyaro cyo mu murenge wa Nyabimata, Akagali ka Mishungero,Umudugudu wa Ngarama. Ifite ubwiherero, igikoni, ibyumba bibiri n’uruganiriro.
Uyu musaza Celestin Gashaza w’imyaka 70 yigeze umugore n’abana ariko baramuta uko intege zigenda ziba nke kugeza ubwo agiye ajya gutura munsi y’igiti mu karuri yagondagonze, imvura, imbeho, inzara, ubukene bukabije byari byamuhuriragaho muri ako kagonyi.
Nyamara ariko kandi ingabo zabaga ku Ruheru zari zaratanze amafaranga yo kumwubakira ariko ngo ntibyakorwa n’amafaranga aburirwa irengero mu bayobozi bari bayashyikirijwe.
Ibi ariko yarabyibagiwe kuko ubwo yinjiraga muri iyi nzu ye yari afite ibyishimo, usibye inzu, yahawe igitanda, umufariso wo kuryamaho, imyenda, inkweto, ubwisungane mu kwivuza ibiribwa by’ibanze ndetse n’inkunga y’ingoboka azajya ahabwa y’abari mu zabukuru.
Uyu musaza ashimira cyane ubuyobozi bwamwubakiye, ashimira abantu benshi bagiye bamugeraho nyuma yo kumenya inkuru ye. Ati “Kandi nashimira ubuyobozi cyane Paul Kagame, ubuyobozi bwe butwitayeho twe abakene ngo tubeho neza.”
Inzu yubakiwe, yubatswe ku muganda w’urubyiruko mu bihe bitandukanye, isakaro ritangwa n’ubuyobozi bw’Umurenge.
Bamwe mu batuye muri aka kagali baganiriye n’Umuseke bavuga ko iki ari igikorwa kibashimishije cyane kuko uyu musaza atari afite kirengera kandi ikibazo cye kitari kumenyekana kuko abo mu muryango we bari basigaye ngo bari bifitiye ibindi bibabazo bibahangayikishije.
Jean Pierre NIZEYIMANA
UM– USEKE.RW


text:
Ubwo hizihizwaga umunsi mpuzamahanga w’inkoni yera ikoreshwa n’abafite ubumuga bwo kutabona, bamwe mubatuye umurenge wa Byimana mu karere ka Ruhango barimo n’abafite ubumuga, baravuga ko iyo nkoni ifitiye akamoro abafite ubumuga ku buryo ikwiye kubahwa ndetse n’abafite ubumuga bayikoresha bakubahwa.
Murugendo rwo kuzirikana umunsi mpuzamahanga w’inkoni yera ikoreshwa n’abafite ubumuga bwo kutabona, urugendo rugamije guha agaciro iyo nkoni yera ndetse n’abayikoresha bafite ubumuga bwo kutabona bakitabwaho nkuko biri kugarukwaho n’abakoze uru rugendo
Ku ruhande rwa Mukangenzi Alphonsine umuyobozi w’akarere ka Ruhango wungirije ushinzwe iterambere ry’imiberehomyiza, akaba ashingiye ku kuba hari igihe abafite ubumuga bahezwaga, ndetse akanashingira ko kuri ubu abafite ubumuga basigaye bafite uburenganzira bwo kwiga, aributsa abahagarariye abafite ubumuga guhera ku rwego rw’umurenge kugeza ku kare guhana amakuru kugirango hatazagira umwana ubuzwa uburenganzira cyane cyane ubwo kwiga kubera ko afite ubumuga.
Kuri uyu munsi mpuzamahanga w’inkoni year yifashishwa n’abafite ubumuga bwo kutabona, usibye kongera kwibukiranya akamaro k’iyi nkoni year kubafite ubumuga, mu karere ka Ruhango mu murenge wa Byimana hakaba hanabayeho igikorwa cyo kugabira inka ufite ubumuga no gutanga inkoni year kubafite ubumuga bwo kutabona bagera kuri batanu.
Ni mugihe insanganyamatsiko y’uyu munsi w’inkoni yera muri uyu mwaka igira iti icyubahiro ni ikinkoni year ku muntu ufite ubumuga bwo kutabona.
Inkuru mushobora no kuyumva hano
Aimable UWIZEYIMANA


text:
Live: Kurikirana igitaramo cya Hillsong London na benjamin dube
Video: Patient Bizimana yasohoye indirimbo nshya yitiriye album ye ya 5
Patient Bizimana yasohoye indirimbo ye nshya ‘Ipfundo’ ari nayo yitiriye album ye ya gatanu yitegura kumurikira abakunzi be mu minsi iri imbere, ikazaba igizwe n’indirimbo umunani.
Patient Bizimana yavuze ko ari album amaze igihe akoraho ndetse ko yifuza ko yazasohokana n’amashusho yayo.
Ati “Ni album maze igihe nkoraho, urebye indirimbo zose uko ari umunani zisa n’izarangiye kuri ubu ndi kuzifatira amashusho ngerageza no kuzinoza neza.”
Usibye ‘Ipfundo’ yamaze gusohoka iyi album iriho kandi indirimbo yitwa ‘Yampano’ yifashishijemo amashusho y’ubukwe bwe ndetse inagaragaramo Uwera Gentille baherutse kurushinga.
Patient Bizimana yavuze ko iyi ndirimbo yayikoze mu rwego rwo gushimira Imana ineza idasiba kumwereka mu buzima bwe.
Ati “Ibyiza yankoreye n’ibisigaye byose, ipfundo ni Yesu. Kuva natangira umuziki ndetse no mu buzima bwanjye Yesu yabaye ipfundo ry’ibyiza byose nagiye mpura nabyo.”
Iyi album nshya ya Patient Bizimana igiye kujya hanze nyuma y’iya mbere yise ‘Ikime cy’igitondo’ iriho indirimbo nka Menye neza, Nongeye naje, Iyo neza n’izindi.
Album ya kabiri ya Patient Bizimana yo yitwaga ‘Impumuro yo guhembuka’ iriho indirimbo nka Ubwo buntu, Amagambo yanjye, Ndanyuzwe n’izindi nyinshi.
Iya gatatu uyu muhanzi yakoze yitwa ’Ibihe byiza’ yariho indirimbo nka Ibihe,Wagendanye natwe n’izindi.
Izi zose ziyongera kluri ‘Ikimenyetso’ yaherukaga kumurikira abakunzi be, ikaba iriho indirimbo nka Ikimenyetso, ijambo rya nyuma, Ikamba n’izindi zakunzwe.


text:
Byemejwe n'Ubwami bw'u Bwongereza mu itangazo bwasohoye kuri uyu wa Kane tariki 08 Nzeri 2022, buvuga ko abaganga ba Queen Elizabeth II 'bahangayitse' kubera ubuzima bwe.
Iri tangazo rikomeza rigira riti 'Umwamikazi ari i Balmoral ariko ari kwitabwaho n'abaganga.'
Umuhungu wa Queen Elizabeth II, Igikomangoma Prince Charles, umugore we Camilla ndetse na Prince William, kuri iki gicamunsi berecyeje i Balmoral aho Umwamikazi arwariye.
Queen Elizabeth II yahuye n'uburwayi ku gicamunsi cyo kuri uyu wa Kane mu gihe yari yahuye na Minisitiri w'Intebe mushya w'u Bwongereza, Liz Truss.
Liz Truss mu butumwa yanyujije kuri Twitter kuri uyu wa Kane, yagize ati 'Igihugu cyose gihangayikishijwe n'amakuru yatangajwe n'Ubwami mu masaha y'umugoroba.'
Yakomeje agira ati 'Ibitekerezo byanjye n'iby'Abongereza bose biri kumwe na nyiricyubahiro Umwamikazi ndetse n'umuryango we muri iki gihe.'
Source : http://www.ukwezi.rw/Mu-mahanga/Amakuru-anyuranye/article/Impungenge-ku-buzima-bw-Umwamikazi-Elizabeth-II


text:
Shenzhen HXS Electronics Co., Ltd.
Twashinze muri 2014, ni uruganda rukora umwuga uhuza ubushakashatsi, igishushanyo, umusaruro, kugurisha na nyuma ya serivise zo kugurisha ibikinisho by’abana bato mbere y’ishuri ndetse n’amashanyarazi, harimo igitabo cyamajwi, module y amajwi y'ibitabo, ikarita yo kuramutsa ikarita yerekana amajwi, ikarita yo gusuhuza umuziki, amajwi. kubikinisho, ibikinisho byumuziki wigisha nibindi.Mu ruganda rwacu hari abakozi 80-120, bafite ubuso bwa metero kare 4000. Usibye, itsinda ryabacuruzi rigizwe nabacuruzi 10 nabacuruzi 3, abantu bose bazi neza ibicuruzwa nibikorwa byumusaruro .Mu gihe kimwe, twashizeho a itsinda ryarangiye rifite uburambe bwimyaka 15 hamwe nubushakashatsi bukomeye nubushakashatsi bwa serivisi ya OEM & ODM, ishami ryububumbyi bwubuhanga hamwe nishami rishinzwe kubyara ubushobozi bwo guhaza abakiriya bacu.
Uruganda rwacu rwatsinze ISO9001: 2015 ibyemezo bya sisitemu yo gucunga ubuziranenge, kandi rushyiraho icyemezo cyiza cya sisitemu kuva mubushakashatsi niterambere kugeza amasoko kuva kumusaruro kugeza kugenzura ubuziranenge kugeza serivisi nyuma yo kugurisha.Ubwiza bwibicuruzwa byemejwe neza.Kugenzura ubuziranenge no gucunga imbere yikigo bigeze kurwego rushya.
ibicuruzwa byose byubahiriza CE, ROHS, FCC, EN71, KC, ASTM, kandi ibicuruzwa byacu byoherejwe muri Amerika, Uburayi, Aziya, Uburasirazuba bwo hagati no mubindi bihugu kandi bizwi neza nabakiriya bacu.
"Umukiriya ubanza" nihame ryambere, "kunyurwa kwabakiriya" niyo ntego yacu ihoraho.
Dutanga serivisi zinshingano kandi zumwuga, ubuziranenge bwibicuruzwa byuburezi byambere hamwe nigiciro cyo gupiganwa, gutanga igihe kandi na serivisi zongerewe agaciro.Buri gicuruzwa kuri HXS gishyirwa mubikorwa binyuze muri sisitemu hamwe n’amagambo yatanzwe, yateguwe neza, igishushanyo mbonera, gukora neza, no kugenzura igihe, kugenzura ubuziranenge bwinshi, kohereza ibicuruzwa byihuse ku buryo butandukanye no gutumanaho ubuhanga, kandi wakira igishushanyo cyawe gishya kandi ibitekerezo tuzaguha gahunda n'ibicuruzwa byuzuye.


text:
Ku myaka 96 ye y’amavuko Paterno yabonye diplome y’ikiciro cya mbere cya kaminuza
Umutaliyani Giuseppe Paterno wariho mu gihe cy’intambara ya kabiri y’isi yakuriye mu bukene bituma atiga. Ku wa gatanu tariki 07 Kanama 2020 afite imyaka 96, yasohoje kaminuza abona impamyabumenyi mu mitekerereze ya muntu, akaba ari we ukuze mu mateka y’u Butaliyani ubonye iyi mpamyabumenyi.
Giuseppe yagize ati “Kwiga biri mu bintu nifuzaga mu buzima bwanjye, ariko nakuriye mu muryango munini kandi dukennye ntibabasha kunyishyurira ishuri. Urebye mu myaka ndaruta abandi bose ariko ntabwo ari yo mpamvu nabikoze”.
Uyu mukambwe yavutse ari imfura mu muryango w’abana barindwi. Akiri muto yafashaga se gukora mu ruganda rukora inzonga i Palerme mu Butariyani. Muri Nyakanga 1943 ubwo abasirikare bateraga umujyi wa Sicile mu ntambara ya kabiri y’isi, yakoreraga igisirikare cy’Abatariyani.
Yakomeje asobanura uko yakuze, ati “navuye mu ntambara y’isi ndi mutaraga njya gukora inzira za gari ya moshi. Icyo gihe nagombaga gukora kuko nari mfite umuryango wo gutunga, ari na ko nshaka gufata ibitabo ngo nsome”.
Ku myaka 31 nyuma yo kwiga nimugoroba, Giuseppe yabonye impamyabumenyi mu mibare (geometry) mu mashuri yisumbuye ariko inyota yo kwiga kaminuza ntayashira.
Kuri uyu wa gatanu Giuseppe yabonye inzozi ze ziba impamo, abona impamyabumenyi ya kaminuza mu mitekerereze ya muntu, avuga ko ari wo munsi mwiza mu buzima bwe, ati “mbabajwe n’uko umugore wanjye Stefana Battaglia atakiriho ngo twishimane, ariko nishimye bitagira ingano”.
Inzozi ze ntizirangirira aho kuko yifuza kwiga akageza ku cyiciro cya kabiri cya kaminuza imyaka nibimwemerera.


text:
11 Comments
-
Sha birambabaje nange pe
-
bino.bosimba nibyihangane kuri iyi si niko bimeze akaruta akandi karakamira
-
Hhhhhh! Ngo muri systeme ya ecologie indyanyama zirakenewe kugirango zigabanye ziriya ndyabyatsi kuko ngo muri park zari zimaze kuba nyinshi zikamara ubwatsi.
Ibi rero buriya witegereje neza wasanga ibi aribyo biba no muri Société ya muntu
-
Nanjye hajemo akababaro kanini
Giraffe zanjye intare ziraza kuzirya zishire kandi ntago twari na twinshi
Giraffe nshuti zanjye ubu nukumenya
Kwiruka kuko ibyo kugenda mwerekana amataye byo byarangiye sweet !mmm
Ndababaye
Gusa nkunda nu dutare tukiri duto
Ngaho rero abize ibyinyamanswa
Turabahanze amaso mu gutabara ziriya
Nto nazo zishaka kubaho neza
-
Hahaha.. girraffe, gazelles muratewe ngwaho.gusa nkunda taille ya giraffe
-
Nibyiza kuduha agashushanyo nk’aka ariko uwagikoze yashizemo inyamaswa zitaba mu Kagera. Urugero: Tiger hamwe n’iriya igira amahembe menshi ameze n’igiti cyumye yitwa Deer rwose mukagera ntizihaba. Ukosore uduhe ikindi kirimo n’inzovu, impala, Ingwe, imvubu n’izindi.
-
Ubwose niba bazanye intare ngo zirye girafe na gazelles na zebres, kuki iyo umuturage ayishe ngo ayirye ahanwa nkuwishe umuntu? Gusa aka gashushanyo katweretse ibiri muri Société yacu!!!
-
Agapfa kaburiwe n’ impongo,n’imparage na munagajosi?
-
Cyakora byakagombye gutera abanyarwanda gutekereza mu buryo bwimbitse, kera mfite imyaka 15 numvaga radio Muhabura bavugako Habyarimana akunda inyamaswa kuruta abanyarwanda.Ibyo umuntu yabyumvaga nkakabiri kumunsi.Ababivugaga ubu nibo barikujya kugura inyamaswa muri south africa kandi mbere zari zihari.Abantu niba ntamunoza koko.
-
ukavuga ukazanamo naba genocidaire!ubwo se uwo numuzimu uguteye?
-
Ariko ntaho abeshye rwose ahubwo subira inyuma urebe ibyavuga nukuri.
-


text:
Ibyakozwe n’intumwa28:5 Ariko akunkumurira icyo gikururuka mu muriro ntiyagira icyo aba.Bene data bakundwa, nshuti z’umusaraba dufatanije urugendo n’imibabaro ibonerwa muri Kristo Yesu, dutegereje kandi guhishurwa k’Umwana w’umuntu ubwo azagaruka afite ishusho y’ubwiza bwe, by Ev MAOMBE Theogene
Bene data bakundwa, nshuti z’umusaraba dufatanije urugendo n’imibabaro ibonerwa muri Kristo Yesu, dutegereje kandi guhishurwa k’Umwana w’umuntu ubwo azagaruka afite ishusho y’ubwiza bwe, dufatanye gushima no kwibuka ko ikiturimo kiruta ikituriho cyangwa se ikiturimo ntigifatwa, kiruta cyane, kirakomeye, kirahambaye, nticyagereranwa n’ikintu icyari cyo cyose.
Pawulo yandikira abefeso yarabasabiye ngo Imana y’umwami wacu Yesu Kristo, ariyo Data wa twese w’icyubahiro, ibahe umwuka w’ubwenge no guhishurirwa bitume muyimenya, ngo amaso y’imitima yanyu abone uko ahweza: mumenye ibyo mwiringizwa n’iyabahamagaye, mumenye n’ubutunzi bw’ubwiza bw’ibyo azaraga abera, mumenye n’ubwinshi bw’imbaraga zayo butagira akagero, izo iha twebwe abizeye nk’uko imbaraga z’ububasha bwayo bukomeye ziri (Abefeso1:17-20). Agaciro ntitugahabwa n’ikituriho keretse ikiturimo kakagaragarira ku kituriho. Iyo utazi uko ungana cyangwa ureshya bishobora gutuma hari ibyo wangiza cyangwa bikakwangiza. Bakristo ndifuza kongera kubibutsa ko iturimo ivugana natwe ikomeye cyane ingana n’Ijambo ryayo itubwira. Nubwo turi mu isi ariko ntitwicaye turi mu rugendo rugana iwacu kandi duhagarariye igihugu cy’iwacu niyo mpamvu dutungwa n’inkunga y’iwacu, ibiryo(umutsima=ijambo) biribwa iwacu nibyo bidutunga niyo mpamvu ab’inaha (mu isi) batabikunda kuko badafite ububirya (bugingo) kuko batabyawe n’Imana ariko twebweho ntitwabyawe n’amaraso cyangwa n’ubushake bw’umuntu ahubwo twabyawe n’Imana (Yohana 1:13). Imyaka tubara si yo dufite ahubwo twariho kera mu bitekerezo by’Imana (Yeremiya1:4), ntabwo twaje kubw’impanuka ahubwo turi abo yaremye (Abefes2:10) niyo mpamvu n’ibitubaho bigenwa nayo.
Imana idukoresha tudafite ubunarijye ahubwo dufite ubunariyo. Pawulo yabwiye abafilipi ko afite impamvu nyinshi zo kwirata ariko amaze guhura na Yesu amukuramo umutima w’ibyari indamu byose asigara abibona byose nk’igihombo kubwa Kristo ndetse abitekereza gutyo kubw’ubutunzi butagira akagero aribwo kumenya Kristo (Abafilip3:7) agera aho avuga ngo “nabambanywe na Kristo ariko ndiho nyamara sijye uriho ahubwo ni Kristo uri muri jye”. Yesu ashaka ko ariwe utubamo gusa tugakora byose kubwe tukaronka imigisha yose yo mu gakiza ke kubw’ubuntu. Ibiduhiga n’ibiturwanya ntibizadushobora kuko dufite Kristo. Pawulo na bagenzi be bamaze gukira mu Nyanja, bafatwa n’imbeho. Pawulo ateranya umuganda w’inkwi arazicana, incira imuruma ku kiganza. Bene data mu buzima bwa gikristo tugira igihe cy’imbeho abantu benshi bagakonja,bagafatwa n’intege nke, bakareka umurimo ariko ni ngombwa gushaka inkwi ugacana ukazamuka umusozi ukajya gututira umuba ukivomerera amazi azagutunga mu gihe cyo kugotwa. Nubwo kandi hari igihe inzoka izamuka mu muba uri kwicanira niko isanzwe ntizatworohera kuko turwanya ubwami bwayo na Yesu yasoje iminsi 40 iraza kandi yaravuze ngo namwe muzaba muhirwa ubwo bazabatuka bakabarenganya bakababeshyera ibibi byinshi babampora(Mat5:11). Komeza usenge ukunkumurire igikururuka mu muriro nubwo bene igihugu baterana na Yesu ntafata icyemezo Abayuda batateranye ngo abavuga ngo idaca urwa kibera ntimukundira kubaho ariko iturimo irishoboye ntikangwa n’ibituriho.
Komeza urugendo urwane intambara nziza Kristo ni imbaraga zawe, iyo nta kikurimo utsikamirwa n’ikikuriho(intambara,ibibazo,ibigeragezo,ibyaha,…)ariko dukwiye kunesha ibyo byose kuko ariko Imana ibishaka. nubwo abanyegiputa barwanisha amacumu ariko twe twitwaza inkoni(ubutware) kuko iturimo yaduhaye ubutware bukomeye afite imfunguzo z’urupfu na kuzimu, no mu mbeho ntatinya akora ibihe byose. benaya mwene yehoyada yishe umunyegiputa yitwaje icumu mu gihe cya shelegi(2Samweli 23:21), Imana ishaka ko tutabatwa n’imvune z’amacumu Abanyegiputa badutera umunsi ku munsi kdi no mu gihe cya shelegi(imbeho) tukarwana kuko iturimo itaneshwa ahubwo twibukeko kwa Yesu dufite ubutware n’ubushobozi iyo twizeye amagambo ye uko yayatubwiye. Ikikurimo nicyo kikugira uwo uriwe,imura satani n’ibindi byose wimike Yesu uzatsinda kdi kubwe uzasohora mu Ijuru amahoro.
AMEN
EV MAOMBE Theogene


text:
Umuhungu: sawa
Umukobwa: Sinshaka kandi ko uzajya usurwa n'abakobwa iwawe
Umuhungu: Sawa
Umukobwa: Ikindi kandi sinkunda iyo nguhamagaye ngasanga uri kuvugana n'abandi bikamara umwanya...
Umuhungu: sawa ubwo nzabireka!
BUKEYE:
Umuhungu: chou sinshaka ko uzajya uvugana n'abandi bahungu
Umukobwa: Honey sha tuba tuvugana ibintu bisanzwe! Nta kindi kibyihishe inyuma
Umuhungu: Humm ariko basi sinshaka ko uzajya usurwa n'abahungu
Umukobwa: Abahungu bansura ni babyara banjye n'abandi dukorana gusa
Umuhungu: Sinshaka ariko ko uzajya uvugana n'abandi umwanya munini kuri phone
Umukobwa: Mba mvugana na boss ibijyane n'akazi, cg mvugana na mama ibyo mu rugo.


text:
Abantu bakundana hari igihe kigera bakagira ibyo bapfa bishobora no kubatandukanya, nyuma bakongera gusubirana. Gusa, hari ibintu 3 umuntu aba agomba kwitaho, mbere yo gusubirana n’uwo bakundanaga.
Urukundo ntirukwiye kuba nk’umukino, ni yo mpamvu bikwiye ko mbere yo gusubirana n’uwari umukunzi wawe mwatandukanye hari ibyo uba ugomba kwitaho.
Inkuru y’urubuga Elcrema rwandika inkuru ku mibanire y’abashakanye ndetse n’imyitwarire mu rukundo, igaragaza ibintu abashwanye baba bagomba kwitaho mbere yo gusubirana:
1. Kwibaza niba warakize ibikomere ukaba utazagarura ibyarangiye
Usanga hari ubwo umusore cyangwa inkumi asubirana n’uwo batandukanye atari uko mu by’ukuri yumva ari umuntu ukenewe mu buzima bwe, ahubwo ari uko yumva yikumburiye ibihe bagiranaga.
Igihe uwo mwakundanaga agarutse akakwereka ko yahindutse ndetse ko atazongera kugusharirira, ni byiza kubanza kumugenzura ukamenya ikimugenza, ukanareba niba nawe warakize ibikomere yaguteye ku buryo utazajya ugarura ibyahise cyangwa ngo umucyurire.
2. Kureba niba bifite icyerekezo kirambye
Niba ugiye gusubirana n’uwari umukunzi wawe, ukwiye kumenya niba bifite icyerekezo ku hazaza hanyu mwembi. Ntabwo ukwiye gusubirana n’umukunzi wawe ngo mumarane icyumweru kimwe cyangwa bibiri, mwongere mutandukane.
Ukwiye gusubirana n’umuntu ari uko ubona afite icyerekezo kirambye cyo kukugira mu buzima bwe bwose, aho gusubirana by’igihe gito.
3. Inshuti zawe n’umuryango wawe uko zizabifata
Iyo utandukanye n’umukunzi wawe hari abo ubibwira bo mu muryango no mu nshuti zawe, ndetse bakifatanya nawe bakaguhumuriza.
Igihe rero wumva ko ugiye gusubirana n’uwo mwatandukanye ndetse bamwe bakaba baramufashe nka bihemu, ugomba kwita ku marangamutima n’amakenga bashobora kugaragaza mu gusubirana kwanyu.
N’ubwo iby’urukundo bireba wowe wenyine, ariko ugomba kubitekerezaho ukareba niba ufashe umwanzuro utazatuma wicuza.
Ugomba no kubiganiriza babandi wabwiye ko mwatandukanye, kugira ngo mwese mugire imyumvire imwe ku mpamvu zo gusubirana kwanyu, aho kuzakubona muri kumwe utarababwiye uko mwiyunze.


text:
Umukozi w’Imana wo muri Nijeriya yahagaritse ubukwe nyuma yo kuvumbura ibikorwa bagiye bakora mu gihe cyo kurambagizanya.Ku wa gatandatu, nibwo uyu mupasiteri wari asanzwe ayobora ubukwe bwabo ubwo yiyemezaga guhamagara abageni mu biro bye.
Yabasabye kuba inyangamugayo bakavugisha ukuri ko batigeze baryamana mbere yo gukora ubukwe ,maze baramuahakanira. Icyakora, igihe pasiteri yabazaga umugeni, yemeye ko bigeze gusomana ndetse n’umusore akamukora ku myanya ye y’ibanga ariko bataryamanye.Uyu mukozi w’Imana acyumva aya magambo yahise ategeka ko bahagarika gushyingiranwa kuko bakoze icyaha
Uwanditse iyi nkuru y’aba bageni kuri twitter yagize ati:”Hariho ubu bukwe bwagombaga kuba ku wa gatandatu mu rusengero rwo mu gace dutuyemo. Ku munsi w’ubukwe mu gihe ibirori by’ubukwe byari bimaze gukorwa, pasiteri yahamagaye umukwe n’umugeni mu biro bye maze arababaza ati: “Nzi ko nababajije mbere ariko umwuka wera ukomeje kumbuza amahwemo ubu kugirango mbabaze wongeye kandi niba mwembi mutarakora imibonano mpuzabitsina mutarashakana ”maze bombi bavuze ngo OYA, ntabwo bigeze bakora imibonano mpuzabitsina.
Pasiteri arongera arabaza ati “Mukobwa, uyu muvandimwe yigeze agukoraho?” ati: “Yego, aransoma gusa, kandi yakoze ku myanya yanjye y’ibanga ariko ntitwaryamanye” maze pasiteri yahise asohoka abwira abari mu rusengero ko adashobora gusezeranya aba bageni nk’umugabo n’umugore kuko umubano wabo wanduye.
There was this wedding that was supposed to hold on a Saturday in a church around my neighborhood. On the wedding day while the wedding ceremony was already going on, the pastor came out and called the groom and the bride into his office…
— Christina (@Chrissie_Jide) November 22, 2022


text:
19/11/2018, Yanditswe na Amiel Nkuliza
Ibihe turimo ntaho bitandukaniye cyane n’ibyo mu myaka ya za 90-94. Ibyo ni ibihe byari bikomereye u Rwanda, kuko ni bwo hari hatangiye ibitero by’abicanyi, bavugaga ko ngo bashaka kubohoza u Rwanda, nyamara icyagaragaye ni uko aho kurubohoza ahubwo baruroshye mu rwobo.
Aba bicanyi banashyigikiwe n’abayobozi bamwe na bamwe b’amashyaka ya politiki, bibeshyaga ko ngo nibashyigikira inkotanyi ari byo bizabaharurira umuhanda nyabagendwa wo kwirukana perezida Habyarimana ku butegetsi no kubufata batarushye.
Aba bose bavomeye mu kiva, kuko utarishwe cyangwa ngo afungwe n’abicanyi yashyigikiye, yafashe inzira y’ubuhungiro. Iryo ni isomo abakora politiki b’uyu munsi bagombye kwigiraho.
Turi mu kwezi kwa cumi na kumwe 2018, ubwo igihugu cya Afurika y’Epfo, kibinyujije mu ijwi rya minisitiri wacyo w’Ububanyi n’amahanga, madamu Lindiwe Sisulu, cyifuje kumenya neza inzira cyanyura mo, inzira yo kuzahura umubano wari umaze igihe urimo agatotsi hagati ya Leta y’u Rwanda na Leta y’icyo gihugu.
Kugirango ibyo bigerweho, madamu Sisulu yiyambaje abayobozi b’ishyaka rya RNC (Rwanda National Congress), rikorera muri icyo gihugu, ritanavuga rumwe n’ubutegetsi bwa Leta ya Kigali.
Abayobozi ba RNC batangarije uyu munyacyubahiro aho bahagaze. Ngo barashaka imishyikirano hagati ya Leta bahunze, ubu inabahigisha uruhindu mu bihugu bahungiye mo.
Leta y’u Rwanda, mu ijwi rya «vuvuzela» wayo, bwana Olivier Nduhungirehe, umunyamabanga wa Leta muri minisiteri y’Ububanyi n’amahanga, ahise atangaza mu cyumweru gishize ko nta mishyikirano Leta ye iteze kugirana n’abayobozi ba RNC, kubera ko ngo iryo shyaka rifatwa n’ubutegetsi bw’u Rwanda nk’umutwe w’iterabwoba, ngo unakorana na FDLR, za ngabo z’u Rwanda zatsinzwe, zigahungira muri Repubulika Iharanira Demukarasi ya Kongo.
Ingoma ngo zisa ntacyo zipfana
Mbere y’uko hatangiraga imishyikirano hagati ya Leta ya Habyarimana n’inyeshyamba za FPR-Inkotanyi mu mwaka w’1991, bamwe mu bayobozi ba Leta y’u Rwanda bitaga izo nkotanyi umutwe w’iterabwoba.
Minisitiri w’Ububanyi n’amahanga w’icyo gihe, Dr Casimir Bizimungu, yanashyizeho akarusho ubwo yitaga abari bagize uwo mutwe imihirimbiri itunzwe n’ibitiritiri. Ni igihe yabasuraga ku Mulindi wa Byumba, mbere gato y’uko hatangira imishyikirano yahuzaga impande zombi, Leta y’u Rwanda na FPR-Inkotanyi.
Aya magambo ya minisitiri w’Ububanyi n’amahanga w’u Rwanda rw’icyo gihe n’ay’uyu munsi ya mugenzi we Olivier Nduhungirehe, aratanga ishusho ya nyayo y’uko ingoma zisa ntacyo zipfana, ko icyo zipfana cya nyacyo ari uko zombi ari za gashozantambara.
Nubwo icyo gihe uwari ambasaderi w’u Rwanda muri Uganda, bwana Claver Kanyarushoki, yemezaga ko hari umutwe w’inyeshyamba z’abanyarwanda witorezaga mu gihugu cya Uganda, ziteguye gutera u Rwanda, ubutegetsi bw’u Rwanda bwabifataga nk’aho ari amakabyankuru.
Ukutemera cyangwa kwirengagiza nkana ibyatangazwaga na ambasaderi Claver Kanyarushoki, ni byo byaje guteza u Rwanda akaga, kuva taliki ya 01 ukwakira 1990, kugeza uyu munsi. Iyo ntambara abanzi b’u Rwanda bateje icyo gihe, ikoreka imbaga, ni na yo dutegereje uyu munsi, niba abayobozi b’u Rwanda rw’iki gihe bemeza ko abashaka imishyikirano uyu munsi na bo ari ibigarasha bitunzwe no kwikorera amakarito.
Kugirango imishyikirano ibeho hasabwa iki?
Imishyikirano ntipfa kubaho gusa, nta n’ubwo isabwa mu mpapuro. Kugirango ibeho ni uko mbere na mbere igihugu kiyisabwa, kiba kiyemera. Kugirango kiyemere ni uko kiba kiyumva mo intege nke (faiblesse politique). Kugirango izo ntege nke igihugu kiziyumve mo, ni uko habaho ihungabana rigaragara mu nzego z’ubutegetsi (menace institutionnelle et politique).
Kugirango inzego z’ubutegetsi zihungabane, ni uko habaho uba yazihungabanyije, agafata intwaro zo kurwanya ubutegetsi zubakiyeho. Leta ya Kagame nta hungabana rigaragara riyiri ku gahanga, uretse iry’impapuro zandikwa n’abasaba imishyikirano na we.
Impamvu ya kabiri isaba imishyikirano ni uko habaho ihungabana mu by’ubukungu (menace économique). Iyi akenshi iterwa n’ibihugu by’amahanga bifasha u Rwanda. Ibi bihugu ntibirahagarika inkunga zabyo zageneraga u Rwanda, ahubwo biracyazongera.
Impamvu ya gatatu isaba imishyikirano ni uko habaho ihungabana ry’umutekano w’igihugu (menace sécuritaire). Abanyamahanga basura u Rwanda muri iki gihe bahora baririmba ko u Rwanda ngo ari intangarugero mu bihugu bifite umutekano, nubwo birengagiza ko nta metero n’imwe z’ubutaka bw’u Rwanda utasanga mo umusirikari wikoreye imbunda ku rutugu.
Mbere y’uko yemera imishyikirano, Perezida Habyarimana yabanje kuraswaho n’abayishakaga. Aba bamurembeje, ni bwo yemeye ko iyo mishyikirano ibaho. Kagame wamwishe, akanamusimbura, na we ni aho ahagaze muri iki gihe. We ubwe yivugiye ko ngo ntawe uteze ku mutsimbura ku ntebe y’ubutegetsi ubu yicaye ho. Yabivuze muri aya magambo: ‘‘Harya ngo barashaka kuvana Kagame ku butegstsi ? Bazabigeraho banyuze he ? Binyuze mu ntambara se, mu matora se….”. Ibi bishatse kuvuga ko Paul Kagame azemera imishyikirano asabwa ari uko hagize umurasaho. Kugeza ubu ntawe uhari, niba anahari, ntarigaragaza.
Habyarimana yanemeye imishyikirano ubwo yari amaze gucika intege mu rwego rw’ubukungu. Amahanga yarabanje amufungira inzira zo kugura intwaro, igihugu kigwa mu kaga gashingiye ku mutekano muke. Ibyo bihe Kagame ntibiramugeraho. Ni na yo mpamvu, abinyujije ku muzindaro we, Olivier Nduhungirehe, yatangaje ko nta mishyikirano akeneye kugirana n’abamurwanya.
Tutabiciye ku ruhande, uwemera imishyikirano ni uwatsinzwe, cyangwa bigaragara ko arimo gutsindwa «politiquement ou militairement». Kagame ntaragera kuri uwo murongo utukura, nubwo ari wo umutegereje. Birashoboka ko amaherezo y’inzira ari mu nzu kubera ko Afurika y’Epfo ntiyapfuye kuganira n’abamurwanya ku busa gusa.
Aha ariko ni ngombwa ko tunamenya ko Afurika y’Epfo, uretse no gushaka ko umubano wayo n’u Rwanda waba mwiza kurushaho, ifite n’undi mugogoro wo gukomeza gucumbikira ku butaka bwayo Gen Kayumba Nyamwasa no kumugenera uburinzi kugirango Kagame atamwica.
Afurika y’Epfo izabikora kugeza ryari? Ibifite mo nyungu ki ko Gen Kayumba yagombye gufatwa nk’impunzi kimwe n’izindi zose zahungiye muri icyo gihugu?
Fungura iyo audio wumve uko Noble Marara abisobanura kuri radiyo Inyenyeri.
Ushobora no gukurikira iryo sesengura ukanze aha hakurikira https://www.youtube.com/watch?v=HVitU3tKUDM&feature=youtu.be
Nta nyungu zigaragara Afurika y’Epfo ifite kuri Gen Kayumba Nyamwasa, ahubwo izifite ku Rwanda. Kugirango umubano w’ibi bihugu byombi urusheho kuba mwiza cyangwa mubi kurushaho, ni uko Afurika y’Epfo ikora uko ishoboye igasunika iyo mishyikirano hagati ya Leta y’u Rwanda n’abarwanya ubutegetsi bwa Paul Kagame.
Ikibazo gihari ni ukumenya niba Kagame yaba abona impamvu Afurika y’Epfo ishaka ko habaho iyo mishyikirano hagati ye n’abamurwanya. Niba se Kagame abona ko iyo mishyikirano ari ngombwa, yaba yiteguye kuyemera?
Uko mbibona ni uko kuyemera biri kure nk’ukwezi kuko aracyemeza ko ari we Rwanda, ko mbere ye u Rwanda rutigeze rubaho, ko n’abamurwanya ari ibigarasha bidashinga.
Abashaka ko iyo mishyikirano ibaho ni bo bagomba guca umuvuno ukwiye, bakereka Kagame ko atari ibigarasha nk’uko akomeje kubibita.
Niba abamurwanya bakibeshya ko Afurika y’Epfo hari icyo izabakorera, baragosorera mu rucaca, kuko ujya no gufasha, ngo afasha uwifashije.
Ibyo ari byo byose, iyi mishyikirano isabwa irashushanya ibisa n’igisasu-rurimbuzi (bombe à retardement), utamenya umunsi n’igihe kizaturikira n’aho kizaturika giturutse; ni imishyikirano ibundikiye ikirunga gishobora kuruka igihe icyo ari cyo cyose.


text:
Abaturage bamwe batuye mu murenge wa Nyamabuye mu karere ka Muhanga mu ntara y’Amayepfo, n’abo mu yindi mirenge ihana imbibi n’uwa Nyamabuye nka Cyeza bakorera muri uyu wa Nyamabuye barasaba ubuyobozi guhagurukira ikibazo cy’ubujura n’ubwambuzi bukoresheje ingufu n’intwaro gakondo.
Amakuru Ijwi ry'Amerika yabonye mu murenge wa Nyamabuye ni uko icyo kibazo ari icy’abantu batazwi batega abaturage nijoro; bafite imihoro n’inkota bakabambura amafaranga n’amaterefoni. Hari n’abavuga ko babambura ibyo bambaye nk’ikoti cyangwa inkweto.
Abaturage batandukanye bakorera akazi muri uyu murenge babwiye Ijwi ry'Amerika ko iki kibazo kigenda gikaza umurego uko iminsi ihita.
Hari abantu 3 bafashwe mu mpera z’icyumweru gishize, bashinjwa ubujura n’ubwambuzi bukoresheje intwaro gakondo. Umunyamakuru w'Ijwi ry'Amerika wari mu karere ka Muhanga yahamagaye umuvugizi w’Urwego rw’Igihugu-RIB, Dr. Thierry Murangira. Icyo gihe yadusabye kumwoherereza ubutumwa bumusobanurira icyo twifuza, ariko ntarabasha kudusubiza. Nadusubiza, tuzabibagezaho mu makuru yacu y’ubutaha.
Ijwi ry'Amerika yashatse umuyobozi w’Akarere ka Muhanga, Jacqueline Kayitare ahagana mu ma saa tanu ariko dusanga adahari. Twamwoherereje ubutumwa bugufi, maze hafi saa kumi adusubiza ko ari mu nama. Yongeraho ko ababikoze bafashwe ku bufatanye bw’inzego z’umutekano, ubutabera n’abaturage.
Gusa, ikibazo gihari ni uko n’ubundi iki kibazo kigikomeje, nk’uko bamwe mu bo twaganiriye babidusobanuriye.


text:
Kurikirana uko igiterane cyahuje abanyeshuri bose bakorera umurimo w’Imana muri ur-huye campus cyagenze
Ibyiza uwiteka yangiriye byose, nabimwitura iki? iyi n’intego yaranze iki igiterane cyo gushima Imana cy’abanyeshuri Bose bakorera umurimo w’Imana muri kaminuza y’u Rwanda ishami rya Huye aba banyeshuri bakaba bakorera umurimo w’Imana muraya ma korali ariyo Rangurura, Boaz hamwe na worship team arizo El-elyon,Halal hamwe na Pishon, bibutse ibyo Imana yabakoreye byose bayitura kuyishima Ese wowe iyo wibutse ibyo yagukoreye ukora/ uyitura iki?
Amakolari ndetse na worship teams mu gushima Imana mu ndirimbo zuzuye amashimwe ndetse n’ibyishimo ku mitima yabo, ibi byagaragariraga buri wese ko Hari byinshi Imana yakoze bitewe n’amashimwe bari bafite akubiye mu indirimbo baririmbye ndetse n’ibindi.
Halal worship team ikorera umurimo w’Imana muri Rwanda Anglican student association(RASA) n’umuryango w’abanyeshuri b’abanglican mukuramya Imana bagira bati ” Hari imbaraga ziruta izindi, izo mbaraga zose n’iza yesu.”
Sibo gusa bari buzuwe amashimwe mu mitima, Bari bafatanyije na El-elyon worship team ikorera umurimo w’Imana muri CEP n’umuryango w’abanyeshuri b’abapantecote bakorera imirimo muri kaminuza y’u Rwanda ishami rya huye mu ndirimbo bavuga bati ” Mana uruwera iminsi yose ibyaremwe byose bikuramye, mwami yesu ntawe muhwanye.”
Sibyo guza worship team zose zahuje ibyishimo n’amashimwe babitura lmana babona ko bafite kuyishimira kuko aribyo biyikwiye mu ndirimbo yabahuje Bose bavuga bati ” Naratsindishirijwe ubu ndi umutsinzi , watubereye Ibyiringiro Mana .”
Amakolari nayo akorera umurimo w’Imana mu muryango w’abanglican b’abanyeshuri bakorera umirimo w’ lmana muri kaminuza y’u Rwanda ishami rya huye aribo Rangurura mu gushima Imana bagira bati” Niwe wabikoze.” hamwe na Boaz babihamya bati” uwiteka Imana niwe byiringiro byacu.”
Umwigisha w’ijambo ry’Imana mu giterane cyo gushima Imana cyahuje abanyeshuri Bose bakorera umurimo w’Imana muri UR HUYE kuri iki cyumweru, twarigejejweho na Pastor Pheneas NIZIGIYUMUKIZA Yarafite intego irimuri zaburi116:12 ivuga ngo “Ibyiza Uwiteka yangiriye byose, Ndabimwitura iki?”
Ijambo rye agira ati ” Hari ibintu byinshi uwiteka Imana yadukoreye kuva tukiri insoro munda z’ababyeyi kugeza magingo aya, ikidukorera imirimo n’ibitangaza, Ese wibutse ibyo byose Imana yagukoreye wayitura iki?.”
Uko Imana igenda idukorera Imirimo myiza niko tugenda tuyihigira imihigo nyamara iyo imaze kudukorera ibyo twayisabye birangira duhinduye ibyo twavugaga tugatangira gukora ibyo dushaka. duhiga tuvuga duti Mana numfasha ukampa gutsinda nzagukorera, uti Mana numpa ubukire nzafasha abakene, Ese koko ujya ubikora? Cyangwa nawe birangira wibagiwe.
Imana yagiye irinda Samusoni ikamuha gutsinda urugamba mbese ahantu hose Imana yaramurwaniriraga ariko uko yagendaga imuha ibyo yifuza byose byaje gutuma yirira birangira bamunogoye mo amaso bitewe no kuvuga ibanga yari yarabitse imyaka n’imyaka .
Ese waba uzi imico y’ibuye muri kamere yaryo?
Ibuye burya naryo rigira ibiriranga aribyo: ibuye muri kamere yaryo riritonda, ibuye niryo rikomeza ipfuruka mu bijyanye no kubaka inzu, ntirigira imbeho kuko ryibera hanze niho riba, ibuye riritonda ariko iyo uryiyenjeho riragukomeretsa. Ibi bishatse kuvuga iki? yesu nawe n’ibuye Kandi rikomeza ipfuruka tutamufite muri twe tuba tujegajega/dukonje, imitingito, imiraba n’imiyaga iyo bije biradusenya ariko umufite nk’impfuruka ntajya anyeganyezwa n’imiyaga aribyo bigeragezo, Abantu twese tuvuga gushima ndetse tukanavuga rimwe na rimwe ngo nuzuye amashimwe nabuze n’uko nyavuga.
Waba uzi umutima nyawo Imana yifuza ko uyishima?
Umutima Imana ishaka N’umutima uhora uca bigufi, uhimbaza Imana byaba mubihe bikomeye, bigoye ariko ugahora uhimbaza Imana, Ibihe turimo ntampamvu n’imwe dufite yokubireba kuko byo biratureba ahubwo uwo dufite kureba ni kristo wenyine niwe buhungiro bwacu Kandi ninawe nkingi twegamiye.
Iyo tuvuga gushima Imana n’ibyiza bikurimo n’ibyo utegura gukora byiza bindi mu mutima mbese uyu mutima ukomeza kugambirira ibyiza muri wo ibihe byose?, Niba Ari yego uwo niwo mutima Imana ishaka. Dufite ingabo idukingira ku manywa na ninjoro wikwiyambura agaciro ufite turacyafite umurengezi, nubwo waba uri mubihe Bibi, yaba imyenda yagushizeho wabuze ayo kwishyura, mbese ubona uri mu bihe bigoye pe, ibyo bihe bigoye bikomeye nibyo Imana igushakamo ngo uyishime. Ese Koko ujya uyishima iyo uri muribi bihe?
Hana yabanye amahoro na mukebawe Penina kugeza igihe Imana imushubirije ikamuha umwana, ibibazo urimo uyumunsi n’ikibazo kubantu ariko Imana yo ibikubonamo ibisubizo, Hana yabwiye Imana ati ” ibi nubinkorera nzagutura uyu mwana wanjye ajye aguhimbaza, yasubiyeyo avuga ati, ninjye wa wundi ugarutse ku gushima erega niwa wundi wa gusabye mbabaye.” Yahigiye Imana umuhigo aranawusohoza mu gihe cya nyacyo, nawe Reba byabindi yagukoreye, urebe niba waributse gushima, niba utarabikoze usabe Imana iguhe imbaraga uyishime nkuko wabihize uyishime uyisabe n’imbaraga zo guhigura umuhigo wahize, Uwiteka, ni ukuri ndi umugaragu wawe, Ndi umugaragu wawe, Umwana w’umuja wawe wambohoye ingoyi Zaburi 116:16.
Shalom!!!
988 total views, 2 views today


text:
Ni igikorwa cyashibutse ku gitekerezo cy’abanyeshuri bavuga ko nk’umuhanzi bakunze gutaramana mu bihe bitandukanye bamufiteho urwibutso rukomeye bityo bagomba no kuzirinaka ibyo yabasigiye.
Serge Nahimana uhagarariye ishami ry’umuco mu kigo cya Green Hills Academy aganira na IGIHE yavuze ko bateguye iki gikorwa mu rwego rwo guha agaciro ibikorwa n’ibigwi uyu muhanzi yasize.
Ati “Kugira ngo bitegurwe byari igitekerezo cy’abanyeshuri bavuz bati reka dutegure umunsi wo kwibuka Buravan twizihize ibikorwa bye no guha agaciro ibyo yasize kuko bitanga urugero rwiza ku rubyiruko.”
“Buravan ni umuhanzi benshi mu banyeshuri bafatiraho icyitegererezo nubwo yatuvuyemo hakiri kare , abana rero bumvaga ko aringobwa gutegura umunsi wo kumwizihiza, cyane ko ibikorwa yakoze atari ibyo kubika gusa bigomba kuvugwa no kuzirikanwa mu mpande zose.”
Uyu muyobozi akomeza avuga ko Buravan ari umuhanzi baha agaciro cyane nk’umuhanzi uri mu mitima y’abantu benshi kuri ubu no mugihe kizaza.
Abo mu muryango wa Yvan Buravan bitabiriye iki gikorwa barimo ababyeyi be, mukuru we na mushiki we, bavuga ko bishimiye cyane iki gitekerezo cy’aba banyeshuri.
Bemeza ko ibi bikorwa bikomeje kubereka urukundo umuryango ufitiwe n’abantu b’ingeri zose bari hirya no hino.
Muri uyu muhango abanyeshuri baririmbye bimwe mu bihangano bya Yvan Buravan bamurika n’imivugo itandukanye ivuga ibigwi by’uyu muhanzi.
Hatambukijwe kandi amashusho y’abantu batandukanye bavuga ku buzima bwa Buravan, abana babashije guhura nawe biga muri iki kigo bavuga ko hari byinshi bigiye kuri uyu muhanzi birimo kugira urugwiro ,gukunda igihugu n’ibindi.
Ubuyobozi bw’ishuri buvuga ko icyo bwibukira kuri Yvan Buravan ari uburyo yataramiye abanyeshuri mu buryo budasanzwe mu gitaramo bakora ngaruka mwaka cyo kwizihiza umuco giheruka muri Werurwe uyu mwaka.
Muri iki gitaramo Buravan yishimiwe cyane n’abanyeshuri ku rwego rwo hejuru ku buryo n’ubu urwibutso yabasiye baruhorana ku mutima nk’umuhanzi bakunze gutarama kenshi mu bihe bitandukanye.
Ku wa 17 Kanama ni itariki abakunzi b’umuziki nyarwanda bamenyeho inkuru y’incamugongo ibamenyesha urupfu rw’umuhanzi Burabyo Dushime Yvan waguye mu Buhinde azize Kanseri y’impindura. Yashyinguwe ku wa 24 Kanama 2022 mu irimbi rya Rusororo.
Green Hills Academy (GHA) ni ishuri ry’ababyeyi, ryatangiye mu 1997 ritangirana abanyeshuri 130, ubu rishinzwe rimaze kwigamo abarenga 1500 baturuka mu bihugu birenga 60 byo hirya no hino ku Isi.
Amashusho ubwo Yvan Buravan aheruka gutaramira muri iki kigo


text:
INDURU YABAYE IMPOMAMUNWA
Nuko kuva ubwo, uvugije induru wese bigashyira kera, bati: «Nimwumve induru yabaye impomamunwa!»
Uyu mugani wakomotse ku mandwa y'inkonjo umugabo Munanira wo mu Rukatsa (Ingabo za Semugaza wa Ndarabasa) yarasiye urushyi ku munwa rwumirana na wo bari ku Muvumba (Byumba); ahasaga mu mwaka w'i 1800.
Ibyo byabaye ku ngoma ya Gahindiro akiri muto; se wabo Semugaza yanganye na Rugaju rwa Mutimbo; Rugaju amurega ko ashaka kurwanira ingoma, nyamara Semugaza ari we umaze kunesha Ibigina, amaze kubitsinda i Mwendo wa Kilyango, bishaka kuyirwanira.
Ubwo Semugaza amaze kumva ko aregwa na Rugaju kandi abona ko i Bwami bamureba nabi, aherako aracika. Ageze ku Ibuye rya Nyabugogo Urukatsa ruhatsinda ingwe bayicishije amaboko. Bageze ku Kicukiro, inka ye y'inyamibwa yitwaga inka ya Rureli irabyara. Bahamara iminsi bayihemba ngo ikomeze umugongo babone kujya i Ndorwa. Kuhamara iyo minsi yose ni uko basuzuguraga ingabo z'ibwami bareba ko zitatinyuka kubakoma imbere.
Inka rero imaze gukomeza umugongo, bakomeza urugendo rwabo rwo gucika, bagana i Ndorwa. Bageze i Rumuli, umugore wa Kabano ka Kazenga na we arabyara. Naho bahamara iminsi munani; umugore arasohoka bita umwana amazina, baragandura.
Bageze mu Mutara barwana n'inkiko z'u Rwanda barazinesha. Ni bwo Kabano ka Kazenga arashe umukwe wa Semugaza witwaga Mbaraga, kuko atutse Urukatsa bahetse Semugaza, ngo “Nibashyire icyo kiriba hasi”. Kabano amurasa hagati y'amaso umwambi urasohoka ufata igiti cy'umugunga impembe zirareshya. Semugaza abwira Urukatsa ati: «Muramenye umwambi w'umwana wanjye ntuhere».
Ubwo icyo giti bagitema hepfo no haruguru, umwambi ugisigara hagati, Semugaza akajya awugendana mu ngobyi bamuhetse. Baragenda bageze i Ndorwa, bigarurira igice cyayo; ntibahakwa na Gahaya. Bamaze gutura mu Ndorwa bakajya batera inkiko z'u Rwanda bakazinesha; bakanyaga inka bakazijyana aho bacikiye.
Umunsi umwe bagaruka mu Mutara kuhanyaga inka. Bamaze kuzinyaga induru irakorerana, inkiko zose zirahurura zirwanya Urukatsa rurazinesha. Bageze ku Muvumba bahura n'imandwa y'inkonjo yavaga gusega, ikubise amaso Urukatsa ivuza induru: urushyi rukiri ku munwa umugabo wo mu Rukatsa witwaga Munanira ayirasa inyuma y'urushyi, umwambi urarwahuranya, uca mu kanwa ufata mu irugu.
Urukatsa ruriyamirira, ruti: Noneho ino si induru ni impomamunwa; kuko urushyi rwafatanye na wo kubera umwambi wahinguranije. Nuko kuva ubwo, uvugije induru wese bigashyira kera, bati: «Nimwumve induru yabaye impomamunwa!»
Kuvuza induru y'impomamunwa = Kuboroga ubutunguruza.


text:
Urubyiruko rwize imyuga mu Ntara y’Iburasirazuba, mu karere ka Rwamagana, umurenge wa Gahengeri, rufite amahirwe yo kubona inguzanyo y’ibikoreho ngo rwihangire imirimo. Nyamara benshi bafite ubwoba bwo gufata iyo nguzanyo kubera gutinya guhomba.
Mu rwego rwo gufasha urubyiruko kwihangira imirimo, abanyeshuli bize imyuga batangiye guhabwa inguzanyo y’ibikoresho (tool kit) kugira ngo babone umurimo bakora. Ubu bufasha babuhabwa na SACCO z’imirenge batuyemo ku bufatanye n’ikigega BDF ( Business Development Fund) .
Iyi nguzanyo igamije kubagurira ibikoresho bijyanye n’umwuga bize, bakazishyura igice ( ½ ) cy’inguzanyo bahawe bamaze kubona icyo bakora kibyara inyungu. Umukozi ushinzwe inguzanyo muri SACCO Gahengeri, Munyehirwe Theoneste, asobanura ibisabwa kugira ngo hatangwe inguzanyo agira ati “ ushaka inguzanyo agomba kuba afite konti muri Sacco, uakazana umushinga ukabanza kwigwaho, wamara kwemezwa uwasabye agahabwa inguzanyo BDF ikazamwishyurira ½ cy’inguzanyo yahawe.”
Umunyamabanga nshingwabikorwa w’umurenge wa Gahengeri Niyomwungeri Richard asobanura ko iyo gahunda yo guhabwa inguzanyo abenshi batari bayimenya. Bakaba bagishishikariza urubyiruko kuyitabira. Agira ati “ mbere urubyiruko rwavugaga ko ikintu kibabangamiye ari ukubona ingwate bigatuma babona inguzanyo. Ubu bake batangiye kubitinyuka kuko SACCO nta ngwate ibaka . ‘’
Muri gahunda yo kwihutisha iterambere (National Strategy for Transformation) u Rwanda rurateganya kongera imiririmo ikazagera kuri 1.500.000 muri 2024. Ibi bigamije kuzamura ubukungu no kurwanya ubukene . Ibi ariko ntibyagerwaho abantu badakoranye n’ibigo by’imari iciriritse ndetse n’ama banki.
Urubyiruko ruracyatinya inguzanyo
N’ubwo urubyiruko rwo mu murenge wa Gahengeri rufite ayo mahirwe yo kubona inguzanyo y’ibikoresho, haracyari imbogamizi. Nkurunziza Fiston, ni umwe mu rubyiruko rwa Gahengeri. Agira ati “ dutinya gufata inguzanyo dutekereza ko tutazabasha kuyishyura kuko umuntu aba atarabanje no kugerageza umushinga ashaka gukora ngo umenye niba uzunguka cyangwa uzahomba .” Kamariza Denyse nawe avuga ko urubyiruko rwifitemo ubunebwe bwo kudakora bityo rero bigatuma abenshi batinya gufata inguzanyo. Avuga ko usanga bikundira ibintu bitavunanye, bakumva ko gutangira umushinga bahereye ku nguzanyo bigoye.
Iyi gahunda yo gufasha urubyiruko, ije mu gihe ikigo cy’igihugu cy’ibarurishamibare gitangaza ko ubushomeri mu Rwanda buri ku kigereranyo cya 16,7 % (NISR 2017) bukaba bwiganje ahanini mu rubyiruko aho abagera kuri 21% badakora. Iyi mibare ikaba izamuka cyane mu rubyiruko rutagize amahirwe yo kwiga ariko rushobora kwiga imyuga.
Hategekimana Innocent


text:
Abatuye mu Mudugudu w’icyitegererezo wa Kinigi bigishijwe kuzimya inkongi
Abaturage bo mu Mudugudu w’icyitegererezo wa Kinigi uherereye mu Murenge wa Kinigi mu Karere ka Musanze, baratangaza ko ubu batagifite urujijo ku buryo bakwitabara mu gihe habayeho inkongi y’umuriro.
Aba baturage bavuga ibi, nyuma y’aho Polisi y’u Rwanda ikorera mu Karere ka Musanze, ishami rishinzwe kuzimya inkongi n’ubutabazi bwihuse; ku wa Kane tariki 4 Ugushyingo 2021, yabigishije uko bakwikorera ubutabazi bw’ibanze, mu gihe habaye inkongi y’umuriro, mu gukumira ingaruka zayo.
Mu byo bigishijwe harimo uko bakwifasha bimwe mu bikoresho birimo n’ibyo mu ngo, bakabasha kwitabara, bazimya inkongi y’umuriro igihe ibayeho.
Umwe mu batuye muri uwo mudugudu witwa Karigirwa Lucie yagize ati: "Nanejejwe no gusobanukirwa uko hari ibikoresho byo mu rugo nari ntunze, nanabikoresha mu mirimo isanzwe yo mu rugo ya buri munsi, ariko ntazi ko nshobora kuba nabyifashisha mu kwikorera ubutabazi bwihuse nkazimya inkongi y’umuriro, wenda itewe na Gaz cyangwa indi nkongi yoroheje. Nasobanukiwe ko atari inkongi y’umuriro iyo ari yo yose izimishwa amazi nk’uko twabyibwiraga. Nkatwe abadamu bo muri uyu Mudugudu, dukunze gukoresha Gaz cyane mu guteka amafunguro, ariko ntitwari dusobanukiwe uko twabyifatamo mu gihe habayeho nk’inkongi iturutse ku ikoreshwa rya gaz".
Ati "Hari nk’ubwo umuntu yaba ayitetseho wenda nk’umugozi wayo wafungutse, ishyiga ryayo ryagize ikibazo, cyangwa se n’icupa ryayo, umuntu yarangara gatoya, wenda atanabimenye, ikaba yateza iyo nkongi. Twigishijwe uburyo bworoshye bwo kuyizimya umuntu akoresheje ikiringiti cyangwa isume itose, akayirambika ahari umuriro, ikawuzimya byihuse kandi mu buryo bworoshye".
Mu byo aba baturage basobanuriwe ni uko inkongi y’umuriro ibaho bitewe n’uburangare, ubujiji cyangwa igaterwa n’impanuka.
Abahuguwe bo muri uyu Mudugudu w’icyitegererezo wa Kinigi, ngo kuba batuye aho begeranye mu mudugudu; ngo byari ngombwa gusobanukirwa n’uburyo bwo kuyihosha, kugira ngo bibongerere amahirwe yo kutagerwaho n’ingaruka zikomeye igihe habayeho inkongi.
Benimana Jean Pierre utuye muri uyu mudugudu, yunga mu rya mugenzi we, agira ati: "Icyo twungutse ni uko twakoresha kizimyamoto, kuko n’ubundi aya mazu batwubakiye na zo ziriho, tukabasha kwirwanaho, tukaburizamo inkongi y’umuriro cyangwa igahosha mu gihe dutegereje ubundi butabazi bwa Polisi. Muri make ubu bumenyi twari tubukeneye cyane, kuko ukurikije ukuntu dutuye mu Mudugudu, mu mazu yegeranye, bishoboka ko inkongi yabaho ikaba yateza akaga mu gihe abantu badasobanukiwe n’uburyo bwo kuyihosha".
Umuyobozi wa Polisi mu Karere ka Musanze, SSP Jean Pierre Kanobayire, yasobanuye ko kumenya uburyo bw’ibanze bwo kwitabara mu gihe habayeho inkongi y’umuriro ari ingenzi mu gukumira ingaruka ziyiturukaho zikunze kubaho.
Akangurira abahuguwe, ko ubwo bumenyi bajya babushingiraho baramira ubuzima bwabo n’ubw’abandi.
Yagize ati: "Twaberetse ibintu bikunze kuba intandaro y’inkongi, ariko kandi tubahugura n’uburyo bwose bakoresha bakitabara byihuse igihe icyo ari cyo cyose umuriro ubayeho. Bariya twahuguye, basanzwe batuye mu Mudugudu w’icyitegererezo, ufite ibikoresho bihagije bashobora kwifashisha mu kuzimya inkongi y’umuriro mu gihe cyose wabatera mu buryo butunguranye. Kuba bose banakoresha gaz, ni ngombwa ko basobanukirwa icyo bakora mu gihe yaba iteje inkongi y’umuriro; mu rwego rwo kwirinda ko yabateza amakuba".
Ati: "Hejuru y’ibi, tunabashishikariza ko igihe babonye ko inkongi ifite ubukana, bajya bihutira kwifashisha telefoni, bagatabaza Polisi ishami rishinzwe kuzimya inkongi y’umuriro, rikorera mu Ntara y’Amajyaruguru, kugira ngo ibagoboke umuriro utarabateza akaga gakomeye".